3. รายละเอียดเกี่ยวกับการดำเนินธุรกิจ

บริษัทฯ ดำเนินธุรกิจภายใต้วิสัยทัศน์ (Vision) ของผู้บริหารบริษัทฯ
ที่มีความมุ่งมั่นที่จะเป็นผู้นำในธุรกิจการให้บริการวิศวกรรมการตรวจสอบและทดสอบความปลอดภัยด้วยเทคนิค
NDT และให้วิชาชีพนี้ในประเทศไทยเป็นที่ยอมรับในระดับสากล
โดยให้ความสำคัญในการให้บริการด้วยบุคคลากรที่มีศักยภาพสูง
เครื่องมือและอุปกรณ์ที่มีประสิทธิภาพทั้งด้านมาตรฐานและเทคโนโลยีที่ทันสมัย
จากความมุ่งมั่นที่จะให้บรรลุเป้าหมายดังกล่าว บริษัทฯ
จึงได้มีการพัฒนาด้านบุคคลากรเทคโนโลยีมาโดยตลอดเป้าหมายการดำเนินธุรกิจที่วางไว้
ทำให้ปัจจุบัน บริษัทฯ เป็นผู้นำด้านการให้บริการการตรวจสอบและทดสอบความปลอดภัยด้วยเทคนิค
NDT ให้กับกลุ่มลูกค้าที่เป็นโครงการขนาดใหญ่ ได้แก่ โรงกลั่นน้ำมัน อุตสาหกรรมแยกก๊าซ
โรงงานอุตสาหกรรมปิโตรเคมี ท่อส่งก๊าซ ท่อส่งน้ำมัน ท่อลำเลียงสารเคมี ฯลฯ เป็นต้น
สำหรับมาตรฐานที่ใช้ในการให้บริการทั้งทางด้านการทดสอบและตรวจสอบ
จะดำเนินการตามหลักวิชาการและประสบการณ์ ภายใต้ข้อกำหนดในมาตรฐานที่เป็นสากล ดังนี้

-   The American Society of Nondestructive Testing (“ASNT”)

-   American Petroleum Institute (“API”)

-   European Norms (“EN”)

-   The American Society of Mechanical Engineers (“ASME”)

-   British Standards (“BS”)

-   Deutsche Industrial Norms (“DIN”)

-   Japanese Industrial Standards (“JIS”)

-   American Society for Testing and Material (“ASTM”)

-   Thai Industrial Standard (“TIS”)

-   หลักเกณฑ์และข้อกำหนดของกรมธุรกิจพลังงาน กระทรวงพลังงาน

-   หลักเกณฑ์และข้อกำหนดของสำนักงานพลังงานปรมาณูเพื่อสันติ กระทรวงวิทยาศาสตร์
    เทคโนโลยี และสิ่งแวดล้อม

ทั้งนี้ทุกมาตรฐานสากลดังกล่าวข้างต้นที่จะใช้ในการให้บริการนั้น
บุคลากรที่จะเป็นผู้ให้บริการการตรวจสอบและทดสอบด้าน NDT
จะต้องได้รับใบอนุญาตเฉพาะตัวบุคคล เพื่อแสดงถึงการเป็นผู้มีความรู้ ความสามารถ
และคุณสมบัติในการเป็นผู้ให้บริการการตรวจสอบและทดสอบด้าน NDT
ตามมาตรฐานสากลประเภทนั้น ๆ ได้

[]

[]

[]

เพื่อให้การดำเนินธุรกิจของบริษัทฯ เป็นไปอย่างราบรื่นต่อเนื่อง
และประสบความสำเร็จตามเป้าหมาย บริษัทฯ ได้ดำเนินการจัดหาพันธมิตร
เพื่อประโยชน์ในด้านการให้ความช่วยเหลือและความร่วมมือในด้านต่าง ๆ ให้กับบริษัท ดังนี้

-   Oceaneering International Co.,Ltd. จากประเทศอังกฤษ

  Oceaneering International Co.,Ltd.
  เป็นบริษัทที่มีความเชี่ยวชาญและประสบการณ์ด้านการให้บริการการตรวจสอบและทดสอบทางวิศวกรรมความปลอดภัย
  รวมถึงเทคนิค NDT และเพื่อประโยชน์ต่อบริษัทฯ ในด้านความร่วมมือในการเข้าประมูลงาน
  และดำเนินโครงการร่วมกัน ซึ่งที่ผ่านมาทางบริษัทฯ
  ได้มีโอกาสเข้าไปรับงานจากความร่วมมือดังกล่าว ให้กับโครงการสถานีผลิตก๊าซธรรมชาติภูฮ่อม
  จังหวัดขอนแก่น ในการก่อสร้างและวางแนวท่อแก๊สธรรมชาติของ ปตท.
  สำรวจและผลิตปิโตรเลียม จำกัด (มหาชน) งานก่อสร้างแท่นขุดเจาะน้ำมันกลางทะเลให้กับ
  CUEL Company Limited ฯลฯ
  นอกจากนี้ยังรวมไปถึงความร่วมมือในการถ่ายทอดความรู้และฝึกฝนความชำนาญในการปฏิบัติงานการให้บริการด้าน
  NDT ที่เป็นเทคโนโลยีชั้นสูง (Advanced Technology) ให้กับบริษัทฯด้วย ซึ่งความร่วมมือต่าง
  ๆ ดังกล่าวข้างต้น ทางบริษัทไม่เสียค่าใช้จ่ายแต่อย่างใด

-   Korea Inspection & Engineering Co.,Ltd. จากประเทศเกาหลี

  เพื่อประโยชน์ในด้านความร่วมมือในการเข้าประมูลงาน และยังรวมถึงการสั่งซื้ออุปกรณ์ที่ผลิตจาก
  KIECO ด้วย เนื่องจากทาง KIECO มีการวิจัยและพัฒนาอุปกรณ์
  และเครื่องมือที่ใช้ประกอบการปฏิบัติงานด้าน NDT มาอย่างต่อเนื่อง
  โดยตลอดระยะเวลาที่ผ่านมาจนถึงปัจจุบัน บริษัทฯ ได้อาศัยความร่วมมือกับ KIECO
  จนทำให้มีโอกาสได้เข้ารับงานจากลูกค้าชั้นนำ อาทิเช่น บริษัท อุตสาหกรรมปิโตรเคมีกัลไทย
  จำกัด (มหาชน) (ปัจจุบันคือ บริษัท ไออาร์พีซี จำกัด (มหาชน))
  โครงการงานก่อสร้างแท่นขุดเจาะน้ำมันกลางทะเล (Off-Shore) ของบริษัท ไทย นิปปอน
  สตีล เอ็นจิเนียริ่ง แอนด์ คอนสตรัคชั่น คอร์ปอเรชั่น จำกัด
  และงานโครงการก่อสร้างสนามบินสุวรรณภูมิ เป็นต้น ซึ่งความร่วมมือต่าง ๆ ดังกล่าวข้างต้น
  ทางบริษัทฯ ไม่เสียค่าใช้จ่าย ค่าความร่วมมือแต่อย่างใด มีแต่เพียงซื้ออุปกรณ์ที่ผลิตจาก KIECO
  ในราคามิตรภาพ

-   การไฟฟ้าฝ่ายผลิตแห่งประเทศไทย

  เป็นความร่วมมือในการถ่ายทอดความรู้ทางด้านเทคนิคใหม่ ๆ ที่เกี่ยวข้องกับโรงไฟฟ้า
  เพื่อให้บริษัทสามารถใช้เป็นประโยชน์ในการวางแผนและจัดหาวิธีการให้บริการด้านการตรวจสอบและทดสอบด้วยเทคนิค
  NDT ที่เหมาะสม และได้มีโอกาสเข้าให้บริการแก่โรงไฟฟ้าฝ่ายผลิตอีกด้วย ซึ่งความร่วมมือต่าง
  ๆ ดังกล่าวข้างต้น ทางบริษัทฯ ไม่เสียค่าใช้จ่ายแต่อย่างใด

-   ภาควิชานิวเคลียร์ คณะวิศวกรรมศาสตร์ จุฬาลงกรณ์มหาวิทยาลัย

  เพื่อประโยชน์ด้านความร่วมมือในการวิจัยและพัฒนาอุปกรณ์และเครื่องมือด้านทาง NDT
  โดยทางบริษัทฯ เป็นผู้ให้การสนับสนุนด้านการศึกษา

- สถาบันพระจอมเกล้าธนบุรี และมหาวิทยาลัยเชียงใหม่

เป็นการร่วมมือในการวิจัยและพัฒนาการในด้านอุปกรณ์และเครื่องมือที่ใช้ในกระบวนการทดสอบด้วยเทคนิค
NDT รวมถึงการร่วมมือในการฝึกอบรมหลักสูตรที่เกี่ยวข้องกับการทดสอบ
และเป็นที่ฝึกความชำนาญให้แก่นักศึกษา เป็นการเสริมสร้างอาชีพให้แก่วิศวกรไทยในอีกแขนงหนึ่ง
อีกทั้งเป็นการช่วยเพิ่มบุคลากรที่มีคุณภาพในวงการทดสอบ NDT
เป็นการรองรับภาวะอุตสาหกรรมในด้านนี้
ซึ่งมีการขยายตัวเพิ่มขึ้นอย่างรวดเร็วและต่อเนื่องอยู่ในขณะนี้

เนื่องจากการทดสอบ NDT เป็นวิชาชีพเฉพาะ
ดังนั้นการดำเนินธุรกิจบริการการตรวจสอบและทดสอบความปลอดภัยทางวิศวกรรมด้วยเทคนิค NDT
ซึ่งต้องอยู่ภายใต้เงื่อนไขของมาตรฐานสากลและกฎหมายไทย ดังนั้น จึงต้องให้ทั้งความรู้
ความชำนาญ และมาตรการต่างๆ ให้เป็นไปตามข้อกำหนดในมาตรฐานและกฎหมาย
อีกทั้งต้องทันต่อเทคโนโลยีที่ใช้ในภาคอุตสาหกรรมนั้นๆ อีกด้วย บริษัทฯ
จึงได้ให้ความสำคัญในประเด็นเหล่านี้เป็นอย่างมาก ซึ่งตลอดเวลาที่ผ่านมา
ได้สนับสนุนให้ผู้ปฏิบัติงานได้มีโอกาสเรียนรู้ เพื่อพัฒนาการทางด้านความรู้
ความขำนาญอย่างสม่ำเสมอ โดยให้การฝึกอบรมทั้งภายในบริษัทฯ และองค์กรที่ได้มาตรฐานภายนอก

ในส่วนของการจัดการอบรมภายใน บริษัทฯ
ได้ทำการจัดการฝึกอบรมหลักสูตรการตรวจสอบด้วยเทคนิค NDT
ซึ่งมีอยู่หลายวิธีตามขอบข่ายที่บริษัทฯ ให้บริการแก่ลูกค้า
และจะทำการจัดสอบเพื่อออกใบรับรองให้บุคลากรที่สอบผ่านตามเกณฑ์ที่กำหนด
โดยเป็นไปตามกฎระเบียบจาก “สมาคมทดสอบโดยไม่ทำลายแห่งสหรัฐอเมริกา (ASNT)”
และองค์กรสากลอื่น ๆ เช่น ISO
นอกจากนั้นยังมีการเชิญผู้เชี่ยวชาญจากต่างประเทศและในประเทศมาทำการฝึกอบรมให้แก่บุคลากรของบริษัทฯ
เพื่อเพิ่มเติมความรู้ในด้านต่าง ๆ เช่น การใช้เทคโนโลยีชั้นสูง ความปลอดภัยในการทำงานกับรังสี
มาตรฐานงานเชื่อมตามมาตรฐานสากลที่ใช้ในอุตสาหกรรมอื่น ๆ เช่น ASME Code
การปฐมพยาบาลเบื้องต้น การป้องกันและระงับอัคคีภัย ฯลฯ เป็นต้น

จากการให้ความสำคัญในเรื่องของการจัดการฝึกอบรม ทางบริษัทฯ
จึงได้สร้างอาคารศูนย์ฝึกอบรมขึ้นเพื่อรองรับการฝึกอบรมพนักงานทั้งภาคทฤษฎี และภาคปฏิบัติ
เพื่อให้การฝึกอบรมพนักงานเป็นไปอย่างมีประสิทธิภาพ และข้อกำหนดเป็นกฎเกณฑ์ในมาตรฐานสากล
นอกจากนี้บริษัทฯ
ยังได้จัดส่งบุคลากรไปรับการฝึกอบรมอีกหลายหลักสูตรทั้งในประเทศและต่างประเทศกับองค์กรต่าง
ๆ ที่ได้มาตรฐานเป็นที่ยอมรับในระดับสากล
เพื่อให้ทันต่อเทคโนโลยีที่มีการพัฒนาและเปลี่ยนแปลงไปอย่างรวดเร็ว
และสามารถตอบสนองต่อความต้องการของลูกค้าได้มากขึ้น
โดยการพิจารณาการจัดส่งพนักงานไปฝึกอบรมภายนอก
จะพิจารณาจากปัจจัยด้านผลประโยชน์ที่จะได้รับอย่างคุ้มค่าเป็นสำคัญ อาทิเช่น

-   สถานที่จัดหลักสูตรอบรมในภูมิภาคเอเชียแปซิฟิค เช่น สิงคโปร์ มาเลเซีย
    ที่เข้ามาเปิดหลักสูตรโดยทีมงานจากประเทศสหรัฐอเมริกา
    ซึ่งจะเป็นการช่วยประหยัดต้นทุนในการเดินทางและค่าครองชีพ

-   คำนึงถึงมาตรฐานวิชาชีพที่จะใช้เป็นข้อกำหนดและกฎเกณฑ์

-   คำนึงถึงความสอดคล้องกับการให้บริการที่จะขยายหรือปริมาณงานที่เพิ่มขึ้น

ตัวอย่างหลักสูตรการฝึกอบรมจากสถาบันต่าง ๆ ได้แก่

-   สมาคมทดสอบโดยไม่ทำลายแห่งสหรัฐอเมริกา (The American Society for
    Nondestructive Testing : ASNT)
    โดยสมาคมดังกล่าวจะเป็นศูนย์ออกใบรับรองบุคลากรให้กับบุคคลที่มีคุณสมบัติตามเกณฑ์ที่สมาคมได้กำหนดไว้
    ตามระดับของการรับรอง ดังนี้

    -   ASNT ระดับ 1 2 และ 3

    -   ACCP (ASNT Central Certification Program) ระดับ 1 2 และ 3

  โดย ASNT ระดับ 3 จะต้องผ่านการอบรมและรับรองจาก ASNT โดยตรง
  ซึ่งอาจจะเป็นศูนย์อบรมที่สหรัฐอเมริกาหรือศูนย์อบรมที่กำหนดและได้รับการรับรองจาก ASNT
  โดยระดับ 1 และ 2 จะต้องผ่านการฝึกอบรม และสอบใบรับรองจากระดับ 3 เท่านั้น

  สำหรับ ACCP ระดับ 1 2 และ 3 นั้น จะต้องผ่านการอบรมและสอบใบรับรองจาก ACCP
  โดยตรงเท่านั้น ซึ่ง ACCP ระดับ 3
  จะไม่สามารถให้การฝึกอบรมและควบคุมการทดสอบได้เช่นเดียวกับผู้ที่ผ่านการรับรอง ASNT
  ระดับ 3

  มาตรฐานนี้ได้แบ่งการรับรองเป็นระดับ ดังนี้

1.  ระดับที่ 1 ระดับปฏิบัติการ ผู้ที่ได้รับประกาศนียบัตรในระดับนี้
    สามารถที่จะทำการตรวจสอบรอยรั่วและรอยเชื่อมระหว่างโลหะได้

2.  ระดับที่ 2 ระดับผู้ประเมิน ผู้ที่ได้รับประกาศนียบัตรในระดับนี้
    สามารถที่จะประเมินและรับรองผลการทดสอบและตรวจสอบรอยรั่วและรอยเชื่อมระหว่างโลหะ
    ที่ผู้ปฏิบัติการได้ทำการทดสอบและตรวจสอบไว้

3.  ระดับที่ 3 ผู้ที่ได้รับประกาศนียบัตรในระดับนี้ เป็นผู้ที่สามารถจัดการฝึกอบรม จัดการสอน
    และการสอบพร้อมทั้งลงนามรับรองในใบรับรอง ระดับที่ 1 และ ระดับที่ 2
    อีกทั้งสามารถวินิจฉัยและตัดสินข้อพิพาทอันเนื่องจากการประเมินของบุคลากรระดับ 2 ได้

-   สำนักงานพลังงานปรมาณูเพื่อสันติ (ป.ส.)

    -   การป้องกันอันตรายจากรังสี ระดับ I และ II

    -   การตรวจสอบโดยไม่ทำลาย ระดับ I และ II

-   สถาบันเทคโนโลยีพระจอมเกล้าพระนครเหนือ (Welding Institute, WIT)

    -   WIT Radiographic Testing Level III (ISO 9712 and EN 473)

    -   WIT Ultrasonic Testing Level II (ISO 9712 and EN 473)

-   สมาคมการเชื่อมโลหะ : สชล. (The Thai Welding Society TWS)

    -   UT Level II (SNT-TC-1A C.G.S.B. Standard)

-   สถาบันเทคโนโลยีพระจอมเกล้าพระนครเหนือ (ศูนย์นวัตกรรมเทคโนโลยีไทย – ฝรั่งเศส)

    -   วิศวกรการเชื่อมสากล (International Welding Engineer (IWE))

-   Eastman Kodak Company (School of Industrial Radiography)

    -   RT Level I II (SNT-TC-1A)

-   กรมสวัสดิการและคุ้มครองแรงงาน

    -   เจ้าหน้าที่ความปลอดภัยในการทำงาน ระดับพื้นฐาน ระดับหัวหน้างาน ระดับบริหาร
        และระดับวิชาชีพ

-   มหาวิทยาลัยสุโขทัยธรรมาธิราช

    -   การป้องกันอันตรายจากรังสี ระดับ I

-   สถาบันเพิ่มผลผลิตแห่งชาติ

    -   การจัดการสมัยใหม่ (Modern Management Program (MMP))

-   IDC Training House Sdn Bhn (Malaysia)

    -   API 510, 570 & 653 Certification Program

บริษัทฯ
มีความจำเป็นอย่างยิ่งที่จะต้องสร้างบุคลากรให้ได้รับการรับรองตามระดับความสามารถปฏิบัติงานของแต่ละวิธีและขอบข่ายการให้บริการ
เพราะการทำงานทางด้าน NDT
จำเป็นต้องใช้ดุลยพินิจในการตัดสินใจเกี่ยวกับความถูกต้องและความแม่นยำของผลทดสอบ
ซึ่งถ้าหากผู้ปฏิบัติใช้ดุลยพินิจผิดพลาดอาจส่งผลกระทบต่อความปลอดภัย ซึ่งหมายถึง
ความเสียหายทางทรัพย์สิน ชีวิตและสิ่งแวดล้อม ดังนั้น บริษัทฯ
จึงต้องแสวงหาและพัฒนาบุคลากรให้ได้รับการรับรองทาง NDT
ตามกฎเกณฑ์มาตรฐานเข้ามาร่วมงานเพื่อความมั่นคงทางธุรกิจ เพราะนอกจากเครื่องมือ
อุปกรณ์และเทคโนโลยีที่พัฒนาแล้ว บุคลากรก็นับเป็นส่วนสำคัญที่จะทำให้งานบริการทางด้าน NDT
ประสบความสำเร็จจนเป็นที่ยอมรับในปัจจุบัน

นอกจากนี้ บริษัทฯ ยังได้รับใบรับรองประเภทที่ 1 จากกรมธุรกิจพลังงาน กระทรวงพลังงาน
ให้เป็นผู้มีคุณสมบัติและคุณวุฒิในการทดสอบและตรวจสอบถังก๊าซหุงต้ม ถังเก็บและจ่ายก๊าซ
ถังขนส่งก๊าซ ระบบท่อก๊าซและอุปกรณ์ทุกชนิดที่เกี่ยวข้อง

ปัจจัยที่ทำให้ประสบความสำเร็จ (Key Success Factor)

1.  ผลงานและมาตรฐานการให้บริการของบริษัท

2.  ความพร้อมของเครื่องมือและอุปกรณ์ที่ใช้ในการให้บริการ

3.  บุคลากรและทีมงานที่มีความชำนาญ
    รวมทั้งเป็นผู้มีคุณสมบัติในการเป็นผู้ปฏิบัติงานที่ผ่านการรับรองตามมาตรฐานสากล

4.  ระเบียบวินัยในการจัดการบริหารธุรกิจ

5.  ฐานะการเงินของบริษัท

6.  ความน่าเชื่อถือและภาพลักษณ์ของบริษัท

7.  การบริหารธุรกิจด้วยยึดนโยบายความรับผิดชอบต่อสังคม และความมั่นคงต่อประเทศ

    1.  ลักษณะการให้บริการ

การให้บริการของบริษัท จะแบ่งออกเป็น 2 ลักษณะ คือ

  3.1.1 การทดสอบด้วยเทคนิค NDT เป็นการใช้เทคนิค NDT เพื่อตรวจสอบวัสดุ
  และชิ้นส่วนประกอบต่าง ๆ ของเครื่องจักร ระบบท่อลำเลียง ก๊าซ น้ำมัน สารเคมี
  ถังรับแรงดันสูง หม้อต้มไอน้ำ (Boiler) และโครงสร้างโลหะเหล็กขนาดใหญ่
  เพื่อหารอยตำหนิภายในโครงสร้างของวัสดุ โดยปัจจุบันมีขอบข่ายที่ใช้ในการให้บริการ NDT
  ในเทคนิคขั้นพื้นฐาน ได้แก่ RT UT MT และ PT และวิธีอื่น ๆ อีก 5 วิธี รวมถึงการให้บริการ
  NDT ด้วยเทคโนโลยีชั้นสูง (Advanced Technology) อีก 5 วิธี
  และจัดส่งบุคคลากรไปรับการฝึกอบรมทั้งด้านความรู้และความชำนาญ โดยมีรายละเอียด ดังนี้

วิธีการที่ให้บริการในกระบวนการทดสอบโดยไม่ทำลาย

0.  

+----------------------------+-----------------------------------------+
| วิธีการให้บริการ               | รายละเอียด                               |
+----------------------------+-----------------------------------------+
| 1.  Radiographic Testing   | วิธีการทดสอบโดยการฉายรังสี คือ               |
|     (RT)                   | การตรวจหารอยตำหนิภายในวัสดุ                |
|                            | โดยใช้สารกัมมันตภาพรังสี และใช้แผ่นฟิล์มบันทึกข้อมูล |
| (การทดสอบด้วยภาพถ่ายรังสี)     | ตัวอย่างชิ้นงานที่ใช้วิธีการนี้ คือ งานท่อ           |
|                            | งานแนวเชื่อม                              |
| (Conventional & Crawler)   |                                         |
+----------------------------+-----------------------------------------+

วิธีการที่ให้บริการในกระบวนการทดสอบโดยไม่ทำลาย (ต่อ)

+----------------------------+-----------------------------------------+
| วิธีการให้บริการ               | รายละเอียด                               |
+----------------------------+-----------------------------------------+
| 2. Ultrasonic Testing (UT) | การทดสอบโดยการใช้คลื่นเสียงความถี่สูง          |
|                            | ซึ่งเป็นที่นิยมมากในงานอุตสาหกรร               |
| (การทดสอบด้วยคลื่นความถี่สูง)    | มที่เกี่ยวกับการควบคุมคุณภาพและศึกษาถึงส่วนประกอบ |
|                            | แต่ส่วนมากใช้ตรวจสอบหารอยตำหนิ              |
| (TOFD, UFD, Phased Array)  | ตัวอย่างชิ้นงานที่ใช้วิธีการนี้ คือ งานโครงสร้างโลหะ |
|                            | ท่อที่มีความหนามาก                          |
+----------------------------+-----------------------------------------+
| 3. Magnetic Particles      | เป็นวิธีการทดสอบโดยใช้ผงแม่เหล็ก              |
| Testing (MT)               | และขบวนการเหนี่ยวนำให้เกิดสนามแม่เหล็ก        |
|                            | ซึ่งใช้ตรวจสอบชิ้นงานที่มีคุณสมบัติประเภท          |
| (การทดสอบด้วยอนุภาคแม่เหล็ก)   | ส                                       |
|                            | ารพวกเหล็กและเหล็กกล้าที่สามารถดูดได้ด้วยแม่เหล็ก |
|                            | (Ferro Magnetic Material)               |
|                            | ตัวอย่างชิ้นงานที่ใช้วิธีการนี้ คือ งานท่อ           |
|                            | งานโครงสร้างโลหะ                         |
+----------------------------+-----------------------------------------+
| 4. Liquid Penetrant        | เป็นวิธีการตรวจหาความบกพร่องบนผิวชิ้นงาน       |
| Testing (PT)               | หรือวัสดุที่ผิวหน้าปิด แต่ไม่มีรูพรุน                |
|                            | เป็น                                     |
| (การทดสอบโดยสารแทรกซึม)     | วิธีที่นิยมใช้ตรวจสอบกับวัสดุที่ไม่มีคุณสมบัติเป็นแม่เหล็ก |
|                            | โดยกระบวนการแทรกซึมของน้ำยา               |
|                            | ตัวอย่างชิ้นงานที่ใช้วิธีการนี้ คือ งานท่อ           |
|                            | งานโครงสร้างโลหะ                         |
+----------------------------+-----------------------------------------+
| 5. Ultrasonic Thickness    | การทดสอบโดยกระ                          |
| Measurement                | บวนการใช้คลื่นเสียงในการตรวจสอบความหนาของถัง |
|                            | ระบบท่อ อุปกรณ์ต่าง ๆ                       |
+----------------------------+-----------------------------------------+
| 6. Coating/Wrapping        | การทดสอบ Holiday                        |
| Holiday Detection          | ใช้เพื่อท                                  |
|                            | ดสอบหาการแตกหรือรั่วของสารที่ใช้เคลือบบนผิวโลหะ |
|                            | เช่น สี                                   |
|                            | ห                                       |
|                            | รือวัสดุที่ใช้เคลือบเพื่อป้องกันการกัดกร่อนผิวงานโลหะ |
|                            | ตัวอย่างชิ้นงานที่ใช้วิธีการนี้ คือ งานวางท่อใต้พื้นดิน  |
+----------------------------+-----------------------------------------+
| 7. Hardness Measurement    | เป็นการวัดความแข็งแกร่งของเนื้อโลหะ           |
|                            | ซึ่งเป็นการตรวจวัดทางเครื่องกล                |
|                            | ทำให้ทราบถึงคว                            |
|                            | ามแข็งแรงของโลหะซึ่งมีประโยชน์ในการนำมาคำนวณ |
|                            | ออกแบบโครงสร้าง ระบบท่อ ภาชนะรับแรงดัน      |
|                            | ตัวอย่างชิ้นงานที่ใช้วิธีการนี้ คือ งานโครงสร้างโลหะ |
|                            | งานถังบรรจุสารไวไฟ                        |
+----------------------------+-----------------------------------------+
| 8. Hydrostatic Testing     | วิธีการตรวจสอบรอยรั่วซึมของถัง ระบบท่อ         |
|                            | ด้วยแรงดันน้ำ ตัวอย่างชิ้นงานที่ใช้วิธีการนี้ คือ      |
|                            | งานตรวจสอบถังก๊าซ                         |
+----------------------------+-----------------------------------------+
| 9. NDT and Engineering     | การให้บร                                 |
| Consultation               | ิการที่ปรึกษาทางวิศวกรรมและกระบวนการทดสอบด้วย |
|                            | NDT                                     |
|                            | โดยท                                    |
|                            | างบริษัทจะเป็นผู้ให้คำแนะนำถึงข้อควรปฏิบัติเพื่อให้ชิ้น |
|                            | งานมีคุณภาพตามมาตรฐานที่กำหนดของเทคโนโลยีที่ใช้ |
|                            | เช่น งานเชื่อมโลหะ งานท่อลำเลียง             |
|                            | ซึ่งภายหลังจากที่ดำเนินงานเสร็จเรียบร้อยแล้ว      |
|                            | ทางบริษัทจะเป็น                            |
|                            | ผู้เข้าไปให้การทดสอบและตรวจสอบความปลอดภัยด้วย |
|                            | NDT อีกครั้งหนึ่ง                            |
+----------------------------+-----------------------------------------+

วิธีการที่ให้บริการในกระบวนการทดสอบโดยไม่ทำลาย (ต่อ)

  ---------------------------- --------------------------------------------------------------
  วิธีการให้บริการ                 รายละเอียด

  10. Positive Material        วิธีการตรวจสอบด้วยรังสีเพื่อวิเคราะห์ส่วนผสมของโลหะของชิ้นงานที่ทำการทดสอบ
  Identification (PMI)         

  11. Bore Scope (Visual Test) วิธีการตรวจสอบโดยการส่องกล้องเพื่อรับภาพภายในของชิ้นงาน
                               ตัวอย่างชิ้นงานที่ใช้วิธีการนี้ คือ งานท่อทนความร้อน

  12. Eddy Current             วิธีการตรวจสอบด้วยกระแสไหลวน ตัวอย่างชิ้นงานที่ใช้วิธีการนี้ คือ
                               งานท่อทนความร้อน

  13. Tank Floor Scan          วิธีการตรวจสอบการรั่วไหลของสนามแม่เหล็ก ตัวอย่างชิ้นงานที่ใช้วิธีการนี้ คือ
                               ถังเก็บสารไวไฟ สารเคมี หรือแก๊ส

  14. Acoustic Emission        วิธีการตรวจสอบด้วยการจับเสียง Acoustic ตัวอย่างชิ้นงานที่ใช้วิธีการนี้ คือ
                               งานถังเก็บสารไวไฟ หรือแก๊ส
  ---------------------------- --------------------------------------------------------------

กระบวนการให้บริการด้าน NDT จะเริ่มรับงานโดย ทางผู้ว่าจ้างจะเป็นผู้กำหนดวิธี NDT
ที่ใช้ในการทดสอบมาให้ทางบริษัทฯ พร้อมกับระบุรายละเอียดของชิ้นงานที่จะให้ทำการทดสอบ
ซึ่งภายหลังจากที่ได้ทดสอบชิ้นงานด้วยวิธีการต่าง ๆ ตามที่กล่าวข้างต้นแล้ว
ขั้นตอนต่อไปผู้ทดสอบจะทำรายงานผลที่ได้จากการทดสอบให้กับผู้ว่าจ้าง
เพื่อประเมินความสมบูรณ์ของชิ้นงานตามหลักเกณฑ์ (Code) ที่ใช้กับชิ้นงานนั้น ๆ ต่อไป โดยบริษัทฯ
จะดำเนินงานทั้งในส่วนของการทดสอบและรายงานผลตามมาตรฐานสากล

ทั้งนี้วิธีการที่ให้บริการด้าน NDT ดังกล่าวข้างต้นนั้น สามารถแบ่งการให้บริการออกเป็น 2 ระบบ
ตามความก้าวหน้าของการพัฒนาทางด้านเทคโนโลยีในการผลิตและปรับปรุงเครื่องมือ และอุปกรณ์
ที่ใช้ประกอบการให้บริการด้าน NDT โดยมีรายละเอียด ดังนี้

1.  การทดสอบด้วยเทคนิคพื้นฐาน (Conventional Method)

เป็นระบบการทดสอบที่ยังคงมีการปฏิบัติกันมาตั้งแต่อดีตจนถึงปัจจุบัน
ซึ่งเป็นระบบที่ค่อนข้างใช้ระยะเวลาและจำนวนผู้ปฏิบัติในการตรวจสอบ
และทดสอบมากกว่าการทดสอบด้วยระบบการใช้เทคโนโลยีชั้นสูง (Advanced Method)
ซึ่งปัจจุบันทางบริษัทมีสัดส่วนการรับงานประเภทนี้คิดเป็นร้อยละ 90 – 95 โดยข้อดีของระบบนี้ คือ
มีต้นทุนเกี่ยวกับเครื่องมือ และอุปกรณ์ที่ใช้ประกอบการปฏิบัติงานค่อนข้างต่ำ
และเนื่องจากเป็นวิธีที่ใช้ทดสอบมานานตั้งแต่เริ่มดำเนินกิจการ
บริษัทจึงได้ประโยชน์จากการใช้เครื่องมือและอุปกรณ์ที่มีอยู่ได้ เป็นการประหยัดต้นทุนบริการได้มาก
อีกทั้งบริษัทได้ให้ความสำคัญในการซ่อมบำรุงรักษาให้อยู่ในสภาพพร้อมใช้อย่างมีประสิทธิภาพอยู่ตลอดอายุขัยของการใช้งาน
ส่วนการที่จะสั่งซื้อเครื่องมือและอุปกรณ์ดังกล่าวเพิ่มเติม
ก็ต่อเมื่อมีการรับงานที่ต้องใช้บริการในแนวทางนี้จากลูกค้าที่เพิ่มขึ้นเท่านั้น

2.  การทดสอบด้วยเทคนิคการใช้เทคโนโลยีชั้นสูง (Advanced Method)

เป็นวิธีการทดสอบที่ใช้เครื่องมือและอุปกรณ์ที่พัฒนาขึ้นมาจากความก้าวหน้าของเทคโนโลยีสมัยใหม่ที่มีการเปลี่ยนแปลงและพัฒนาอย่างต่อเนื่อง
เพื่อประโยชน์ด้านการทดสอบที่สามารถลดเวลาลงกว่าเดิมมาก เมื่อเทียบกับระยะเวลาที่ใช้ระบบ
(Conventional Method) นอกจากนี้ยังเป็นการทดสอบที่มีประสิทธิภาพสูง
เครื่องมือในการทดสอบมีความง่าย สะดวกสบายในการใช้งาน
และที่สำคัญการทดสอบจะมีความแม่นยำและความปลอดภัยในการใช้งานที่สูงมาก

อย่างไรก็ตาม หากพิจารณาเปรียบเทียบวิธีการทดสอบ 2 ระบบ ดังกล่าวข้างต้น จะพบว่า
การทดสอบด้วยระบบ Advanced จะมีต้นทุนด้านเครื่องมือ และอุปกรณ์
ที่ใช้ประกอบการให้บริการที่สูงมาก เมื่อเทียบกับเครื่องมือ และอุปกรณ์การทดสอบแบบ
Conventional นอกจากนี้บุคลากรจะต้องมีความรู้
และความเข้าใจในการทำงานของเครื่องมือและอุปกรณ์ดังกล่าว เป็นอย่างดี
จึงส่งผลให้อัตราค่าบริการสำหรับการทดสอบสูงเช่นกัน ซึ่งลูกค้าที่เลือกใช้บริการ Advanced
Method จะคำนึงถึงประโยชน์ในด้านการประหยัดเวลา
เพื่อลดต้นทุนจากค่าเสียโอกาสในการดำเนินธุรกิจ ยกตัวอย่างเช่น หากใช้บริการที่เป็น Advanced
Method จะสามารถตรวจสอบจุดเชื่อมโลหะได้ถึง 200 จุดต่อวัน ในขณะที่การทดสอบที่เป็น
Conventional Method จะตรวจสอบจุดเชื่อมได้เพียง 10 – 20 จุดต่อวันเท่านั้น
ดังนั้นในกรณีที่โรงงานจะต้องหยุดการผลิตเพื่อตรวจสอบตามวาระ (Shut Down)
ผู้เกี่ยวข้องของกิจการจึงต้องประเมินความคุ้มค่าระหว่างการตรวจสอบโดยใช้ Advanced Method
เพื่อประหยัดเวลา หรือ Conventional Method เพื่อประหยัดค่าทดสอบ

ปัจจุบัน บริษัทมีสัดส่วนการรับงานที่เป็น Advanced Method คิดเป็นร้อยละ 5 – 10
ของมูลค่าการให้บริการทั้งหมด โดยมีแนวโน้มที่จะเพิ่มขึ้น ที่ผ่านมา
การที่บริษัทสามารถรับงานประเภทดังกล่าวได้
เนื่องมาจากการมีพันธมิตรที่ให้ความร่วมมือทั้งในเรื่องของเครื่องมือ อุปกรณ์
และบุคลากรผู้ปฏิบัติงานการให้บริการด้าน Advanced NDT ทำให้บุคคลากรของบริษัทมีความรู้
ความเข้าใจ และประสบการณ์ในการให้บริการที่เป็น Advanced Method เพิ่มขึ้น

จากเป้าหมายการดำเนินธุรกิจในอนาคต บริษัทจะเพิ่มสัดส่วนการรับงาน Advanced Method
ให้มากขึ้นจากเดิม
โดยทุนที่ใช้ดำเนินการส่วนหนึ่งจะใช้แนวทางการระดมทุนจากการเสนอขายหุ้นต่อประชาชน
เพื่อนำเงินที่ได้มาใช้ในการลงทุนสั่งซื้อเครื่องมือ และอุปกรณ์ที่เป็นเทคโนโลยีชั้นสูง (Advanced
Technology) เพื่อรองรับการให้บริการดังกล่าว รวมถึงการเตรียมความพร้อมทางด้านบุคลากร
ให้มีใบรับรองผ่านการอบรม และมีความรู้ ความชำนาญในการใช้เครื่องมือ
และอุปกรณ์ให้มากขึ้นกว่าเดิม ซึ่งการตั้งเป้าหมาย ในการเพิ่มสัดส่วนการรับงาน Advanced
Method ก็เพื่อเข้าไปแย่งชิงส่วนแบ่งทางด้านการตลาดจากผู้ประกอบการ
ที่ปัจจุบันบริษัทจากต่างประเทศซึ่งได้เข้ามาครองส่วนแบ่งในการให้บริการที่เป็น Advanced
Method คิดเป็นร้อยละ 30 ของมูลค่าการให้บริการตรวจสอบและทดสอบด้าน NDT
ทั้งหมดภายในประเทศ (ข้อมูลจากคุณชมเดือน ศตวุฒิ ในฐานะนายกสมาคม
“การทดสอบโดยไม่ทำลายแห่งประเทศไทย และกรรมการผู้จัดการ บริษัท ไทย เอ็น ดี ที จำกัด
(มหาชน) รวมทั้งการขยายการให้บริการตรวจสอบและทดสอบด้าน NDT ไปยังต่างประเทศ
โดยเฉพาะประเทศในแถบเอเชียตะวันออกเฉียงใต้ ซึ่งมีอัตราการเติบโตทางเศรษฐกิจที่สูงในขณะนี้

1.  การตรวจสอบ (Inspection) คือ
    การให้บริการที่ต้องมีผลสรุปถึงสภาพการใช้งานของชิ้นงานอย่างชัดเจน
    ตามจุดประสงค์ของการตรวจสอบ เช่น
    การตรวจสอบถังบรรจุก๊าซว่ามีความปลอดภัยต่อการใช้งานหรือไม่ เป็นต้น
    ซึ่งลูกค้าส่วนใหญ่ที่บริษัทได้เข้าไปให้บริการ จะเป็นลูกค้าโครงการ
    และเจ้าของชิ้นงานโดยตรง ทั้งนี้สามารถแบ่งลักษณะการให้บริการ
    ตามประเภทของการตรวจสอบได้ ดังนี้

    -   งานตรวจสอบเพื่อป้องกันการเกิดปัญหา (Preventive Maintenance) คือ
        การเข้าไปให้บริการงานตรวจสอบเพื่อให้ทราบว่า โครงสร้างโลหะ
        หรือชิ้นงานที่ตรวจสอบ จะมีความแข็งแกร่งเหมือนเมื่อครั้งที่เพิ่งสร้างเสร็จหรือไม่
        หรือการตรวจสอบเพื่อหาความสึกหรอของโครงสร้างเพื่อการซ่อมบำรุง เป็นต้น

    -   งานตรวจสอบภาชนะรับแรงดันสูง (Pressure Vessel Inspection) คือ
        การเข้าไปให้บริการงานตรวจสอบตามข้อบังคับของกรมธุรกิจพลังงาน กระทรวงพลังงาน
        สำหรับงานถังบรรจุสารไวไฟ เช่น แก๊ส เป็นต้น

    -   งานตรวจสอบเพื่อจัดทำฐานข้อมูลให้ลูกค้า (Base Line Inspection)
        เพื่อใช้เป็นข้อมูลเปรียบเทียบในการตรวจสอบครั้งต่อ ๆ ไป

การให้บริการด้านการตรวจสอบและทดสอบของบริษัท สามารถแบ่งลูกค้าได้เป็น 2 กลุ่มใหญ่ ๆ ดังนี้

1.  ลูกค้าประเภทที่จะต้องรับการตรวจสอบและทดสอบตามกฎหมาย เช่น กฎกระทรวง
    กรมธุรกิจพลังงาน กระทรวงพลังงาน
    เพื่อให้ได้ใบรับรองความปลอดภัยเป็นไปตามที่กฎหมายบังคับ
    เพื่อสามารถนำไปดำเนินการทางธุรกิจต่อไปได้ เช่น
    กลุ่มลูกค้าที่ครอบครองระบบท่อรับแรงดันสูง ภาชนะรับแรงดัน เช่น ก๊าซ LPG NGV ต่าง ๆ
    เป็นต้น

2.  กลุ่มลูกค้าประเภทที่ต้องคำนึงถึงความปลอดภัยสูง ตามมาตรฐานสากลที่กำหนด เช่น
    โรงแยกก๊าซ โรงกลั่นน้ำมัน ท่อขนส่งน้ำมัน และงานขนส่งทางท่อ เป็นต้น
    โดยบริษัทที่อยู่ในอุตสาหกรรมเหล่านี้ จะต้องปฏิบัติตามมาตรฐานสากลของ ASTM (American
    Society for Testing and Material)
    ซึ่งเป็นมาตรฐานเกี่ยวกับการทดสอบวัสดุตามเงื่อนไขและหลักเกณฑ์ที่กำหนด
    นอกจากนี้ยังมีมาตรฐานสากล ASME (The American Society of Mechanical
    Engineers) BS (British Standards) DIN (Deutsche Industrial Norms)
    JIS (Japanese Industrial Standards) เป็นต้น

อย่างไรก็ดี ไม่ว่าจะเป็นกลุ่มลูกค้าประเภทใดก็ตาม
ในการให้บริการล้วนจำเป็นจะต้องใช้บุคลากรที่มีความสามารถ ความชำนาญ
และมีจรรยาบรรณทั้งสิ้น ทั้งนี้เพื่อให้ได้ผลรายงานที่มีความแม่นยำ ถูกต้อง น่าเชื่อถือ
โดยคำนึงถึงความปลอดภัยในชีวิตและทรัพย์สินสูงสุด ดังนั้นการคัดสรรบุคลากรในการทำหน้าที่นี้
จึงจำเป็นต้องเข้มงวด เคร่งครัดและรัดกุม เพื่อให้เป็นไปตามข้อกำหนดในมาตรฐานที่ใช้ในงานนั้น
ๆ

2.  ภาวะอุตสาหกรรมและภาวะการแข่งขัน

    0.  3.2.1 ภาวะอุตสาหกรรม

        ภาวะอุตสาหกรรมด้านวิศวกรรมการตรวจสอบความปลอดภัยด้วยกระบวนการทดสอบแบบไม่ทำลาย

        (ข้อมูลจากการสอบถามคุณชมเดือน ศตวุฒิ (ในฐานะนายกสมาคม
        “การทดสอบโดยไม่ทำลายแห่งประเทศไทย” และกรรมการผู้จัดการ บริษัท ไทย เอ็น ดี
        ที จำกัด (มหาชน)

        ช่วง 50 ปีที่ผ่านมาจนถึงปัจจุบัน และรวมไปถึงในอนาคต
        เหล่าอารยประเทศทางอุตสาหกรรมทั่วโลก
        ได้มีการขยายตัวทางภาคอุตสาหกรรมอย่างรวดเร็วและกระจายไปทั่วในทุกระบบ เช่น
        การขนส่งทั้งทางบก ทางน้ำ ทางอากาศ ระบบสาธารณูปโภค การก่อสร้างขนาดใหญ่
        กระบวนการผลิตของสินค้าอุปโภคและบริโภค และกระบวนการผลิตทางเคมี ปิโตรเคมี
        ตลอดจนการสำรวจแหล่งทรัพยากรธรรมชาติทั้งทางบกและทะเล รวมถึงอุตสาหกรรมหนัก
        ขนาดใหญ่ เช่น โรงไฟฟ้า รถยนต์ เรือ เครื่องบิน อวกาศ เครื่องจักรกลขนาดใหญ่
        ระบบท่อขนส่ง เช่น น้ำ น้ำมัน ก๊าซ สารเคมี เป็นต้น
        การขยายตัวเหล่านี้จะดำเนินไปพร้อม ๆ กับการพัฒนาทางเทคโนโลยี
        ซึ่งเป็นไปอย่างต่อเนื่องตลอดเวลามองไม่เห็นที่สิ้นสุด และเป็นความจริงที่ว่า
        การใช้เทคโนโลยีที่ก้าวหน้ามากเพียงใด ประโยชน์ที่ได้รับย่อมมีมากขึ้นพอ ๆ
        กับความรุนแรงที่ก่อให้เกิดอันตราย เมื่อเกิดความพลาดพลั้งเช่นกัน
        ดังนั้นองค์กรทางเทคนิคของแต่ละประเทศที่เป็นเจ้าของเทคโนโลยี
        ต่างก็มีการกำหนดมาตรฐานของตนขึ้นมาเป็นกฎเกณฑ์บังคับให้ต้องปฏิบัติตามในสาขาที่เกี่ยวข้องกับการใช้เทคโนโลยีเหล่านั้นไว้อย่างชัดเจน
        เช่น ASME ของสหรัฐอเมริกา API ของสหรัฐอเมริกา JIS ของญี่ปุ่น BS ของอังกฤษ
        DIN ของเยอรมัน ฯลฯ นอกจากนั้น
        ยังได้มีการรวมตัวกันระหว่างองค์กรทางเทคนิคของแต่ละประเทศ
        ร่วมกันกำหนดมาตรฐานสากลกลางขึ้น เช่น ISO IAEA ฯลฯ ทั้งนี้แสดงให้เห็นว่า
        เจตนาของการพัฒนาเทคโนโลยีตลอดเวลานั้น
        มิได้เพียงเพื่อมีไว้แสดงถึงการวิวัฒนาการทางวิทยาศาสตร์
        เพื่อความเป็นอยู่ที่สะดวกสบายขึ้นเท่านั้น
        แต่ยังได้มีการคำนึงถึงความปลอดภัยในชีวิตและทรัพย์สิน เมื่อใช้เทคโนโลยีนั้น ๆ อีกด้วย
        โดยมีการกำหนดหลักเกณฑ์การตรวจสอบทางวิศวกรรมร่วมอยู่เป็นส่วนหนึ่งของมาตรฐานทางเทคโนโลยีดังกล่าวข้างต้น
        เช่น ASNT PCN ISO ฯลฯ เป็นต้น
        ซึ่งเป็นหลักเกณฑ์มาตรฐานที่กำหนดวิธีการทดสอบคุณสมบัติและการรับรองบุคลากรผู้ปฏิบัติการทดสอบโดยกระบวนการทดสอบโดยวิธีไม่ทำลาย
        (Nondestructive Testing - NDT) เป็นการเฉพาะ

    0.  NDT
        เป็นกระบวนการทดสอบที่มีบทบาทสำคัญมากในกระบวนการทดสอบและตรวจสอบทางวิศวกรรมในเกือบทุกประเภท
        ทุกสาขาที่มีในภาคอุตสาหกรรม
        ซึ่งการทดสอบด้วยกระบวนการนี้ยังได้มีบทบาทอย่างกว้างขวางในทางการแพทย์และการเกษตรอีกด้วย
        กว่า 50 ปีที่ผ่านมา องค์กรด้านเทคนิคทั่วโลกได้จัดให้ NDT อยู่ในจำพวกเทคนิคชั้นสูง
        (High Technic) และเป็นวิชาชีพที่อาศัยความเชี่ยวชาญเฉพาะ (Specialized
        Professional) ทั้งนี้ด้วยเหตุผลที่ว่า
        แนวทางการตัดสินใจของวิศวกรที่ทำการตรวจสอบขึ้นอยู่กับความแม่นยำ
        และความน่าเชื่อถือของผลรายงานจากผู้ปฏิบัติงานทดสอบ NDT
        ความถูกต้องน่าเชื่อถือเกิดจากมาตรฐานและระบบการสรรหาผู้ปฏิบัติงานที่มีความรู้
        ประสบการณ์ ได้รับการอบรมอย่างครบถ้วนตามหลักสูตร
        และผ่านการสอบคัดสรรอย่างถูกต้องให้เป็นผู้มีคุณสมบัติ เป็นผู้ปฏิบัติงานทดสอบ NDT
        หากการทดสอบไม่ได้ปฏิบัติโดยบุคลากรที่มีคุณสมบัติตามมาตรฐานกำหนดแล้ว
        อาจก่อให้เกิดวิกฤติความน่าเชื่อถือต่อกระบวนการความปลอดภัยทางอุตสาหกรรม ชีวิต
        และทรัพย์สินได้

ในช่วงเวลากว่า 20 ปี ที่ผ่านมา หลังจากนำแก๊สธรรมชาติขึ้นมาใช้
ประเทศไทยได้มีการขยายตัวทางภาคอุตสาหกรรมอย่างรวดเร็ว ทั้งทางด้านพลังงาน ปิโตรเคมี
สาธารณูปโภค การก่อสร้าง โรงงานผลิตยานยนต์เครื่องจักร ฯลฯ
และเนื่องจากประเทศไทยไม่มีเทคโนโลยีของตนเอง ต้องอาศัยจากอารยประเทศทางอุตสาหกรรม
ทั้งอเมริกา ยุโรป ญี่ปุ่น ฯลฯ ดังนั้นในทุกกระบวนการที่เกี่ยวข้อง ไม่ว่าจะเป็นคุณภาพของวัสดุที่ใช้
ขั้นตอนการก่อสร้าง การใช้งาน การซ่อมบำรุง
ต้องเป็นไปตามมาตรฐานของเจ้าของเทคโนโลยีหรือมาตรฐานสากล
และเพื่อความปลอดภัยในชีวิตและทรัพย์สิน
ภาครัฐบาลโดยกระทรวงที่เกี่ยวข้องจึงต้องออกกฎกระทรวงขึ้นมาใช้กำหนดเป็นข้อบังคับให้ปฏิบัติ
เพื่อให้สอดคล้องกับข้อกำหนดตามมาตรฐานสากล เช่น กฎกระทรวงกรมธุรกิจพลังงาน
กฎกระทรวงอุตสาหกรรม ข้อบังคับ สำนักงานปรมาณูเพื่อสันติ กระทรวงวิทยาศาสตร์และเทคโนโลยี
ฯลฯ และเนื่องจากผลการทดสอบโดยไม่ทำลาย
เป็นข้อมูลพื้นฐานที่ใช้ในการตรวจสอบความปลอดภัยทางวิศวกรรมทุกสาขาที่มีอยู่ในวงการอุตสาหกรรม
และวงการอื่น ๆ ที่เกี่ยวข้อง อาทิ อุปกรณ์เครื่องจักร โครงสร้างต่าง ๆ
ที่ใช้ในภาคการเกษตรและการแพทย์ เป็นต้น
ด้วยลักษณะเฉพาะของกระบวนการที่ใช้ในการทดสอบโดยไม่ทำลายทำให้มีบทบาทเป็นพื้นฐานสำคัญแทรกซึมอยู่ในทุกแวดวงธุรกิจต่าง
ๆ อย่างกว้างขวาง จนกระทั่งอาจกล่าวได้ว่า
สภาวะเศรษฐกิจที่ชะลอตัวไม่อาจส่งผลกระทบในเชิงลบต่องานด้าน NDT
อย่างมีนัยสำคัญอย่างแน่นอน

1.  นอกจากนี้การขยายตัวทางด้านอุตสาหกรรมมิได้มีเพียงภายในประเทศเท่านั้น
    แต่ยังรวมถึงกลุ่มประเทศในแถบเอเชีย เช่น เวียดนาม ลาว พม่า มาเลเซีย อินโดนีเซีย
    เป็นต้น ก็กำลังมีการขยายตัวเช่นกัน ซึ่งการขยายตัวทางภาคอุตสาหกรรม เช่น
    อุตสาหกรรมปิโตรเคมี พลังงาน การกลั่นน้ำมันและก๊าซธรรมชาติ การก่อสร้าง เป็นต้น
    ก็คงไม่สามารถหลีกเลี่ยงเรื่องเทคโนโลยีชั้นสูงได้
    ดังนั้นกระบวนการทางด้านการตรวจสอบความปลอดภัย
    จึงเข้าไปมีส่วนร่วมกับเรื่องของเทคโนโลยีชั้นสูงอย่างหลีกเลี่ยงไม่ได้เช่นกัน
    และอาจกล่าวได้ว่า NDT
    เป็นการให้บริการที่ควบคู่ไปกับการขยายตัวของภาคอุตสาหกรรมดังกล่าว
    ดังนั้นการลงทุนขยายธุรกิจ NDT ในขณะนี้
    จึงเป็นโอกาสที่ดีโดยเฉพาะอย่างยิ่งสำหรับผู้ประกอบการในประเทศไทยที่จะได้มีการวางแผนการพัฒนาบุคลากร
    อุปกรณ์ เทคโนโลยี ฯลฯ พร้อม ๆ กันไป
    เพื่อให้เหมาะสมและเพียงพอต่อความต้องการในการให้บริการแก่ภาคอุตสาหกรรมที่มีอยู่ในขณะนี้และที่จะเพิ่มขึ้นในอนาคต
    รวมถึงการขยายพื้นที่การให้บริการครอบคลุมไปยังต่างประเทศด้วย

    0.  ภาวะอุตสาหกรรมที่เกี่ยวข้อง

ภาวะอุตสาหกรรมน้ำมันดิบ (อ้างอิงข้อมูลจากสำนักงานนโยบายและแผนพลังงาน กระทรวงพลังงาน
(www.eppo.go.th)

จากข้อมูลเกี่ยวกับการผลิตน้ำมันดิบในช่วง 6 เดือนแรกของปี 2550 ที่ผ่านมา พบว่า มีปริมาณ 212
พันบาร์เรลต่อวัน เพิ่มขึ้นจากปีก่อนร้อยละ 1.3 คิดเป็นสัดส่วนร้อยละ 23
ของปริมาณความต้องการใช้ในโรงกลั่นประกอบด้วย การผลิตน้ำมันดิบอยู่ที่ 135 พันบาร์เรลต่อวัน
เพิ่มขึ้นร้อยละ 1.4 เมื่อเทียบกับช่วงเดียวกันของปี 2549
โดยแหล่งเบญจมาศซึ่งเป็นแหล่งผลิตที่ใหญ่ที่สุด คิดเป็นสัดส่วนร้อยละ 32 ผลิตอยู่ที่ระดับ 43
พันบาร์เรลต่อวัน แหล่งยูโนแคลเป็นแหล่งผลิตที่มีสัดส่วนรองลงมา ผลิตอยู่ที่ระดับ 40
พันบาร์เรลต่อวัน แหล่งสิริกิติ์มีการผลิตเพิ่มขึ้นร้อยละ 11.7 อยู่ที่ระดับ 21 พันบาร์เรลต่อวัน
แหล่งทานตะวัน มีการผลิตอยู่ที่ระดับ 8 พันบาร์เรลต่อวัน ส่วนแหล่งจัสมินซึ่งเริ่มการผลิตครั้งแรก
เมื่อเดือนมิถุนายน 2548 จากแท่นผลิต A มีการผลิตเพิ่มขึ้นมากถึงร้อยละ 88.3 อยู่ที่ระดับ 18
พันบาร์เรลต่อวัน เนื่องจากเริ่มผลิตน้ำมันดิบจากแท่นผลิตใหม่ คือ แทนผลิต B เมื่อวันที่ 22
มกราคม 2550 ในอัตราเริ่มต้นที่ 2.3 พันบาร์เรลต่อวัน และเพิ่มขึ้นเป็นประมาณ 12
พันบาร์เรลต่อวัน ทำให้ปัจจุบันอัตราการผลิตน้ำมันดิบของแหล่งจัสมินมีประมาณ 30 พันบาร์เรลต่อวัน

การใช้น้ำมันดิบเพื่อการกลั่น ในช่วง 6 เดือนแรกของปี 2550 อยู่ที่ระดับ 922 พันบาร์เรลต่อวัน
ลดลงจากช่วงเดียวกันของปีก่อนร้อยละ 1.3 คิดเป็นสัดส่วนร้อยละ 90
ของความสามารถในการกลั่นทั่วประเทศ
โดยโรงกลั่นไทยออยล์ใช้น้ำมันดิบเพื่อการกลั่นเพิ่มขึ้นร้อยละ 0.7
โรงกลั่นระยองเพอรีไฟเออร์ใช้น้ำมันดิบเพื่อการกลั่นเพิ่มขึ้นร้อยละ 9.6 โรงกลั่นไออาร์พีซี
(ทีพีไอ) ใช้น้ำมันดิบเพื่อการกลั่นเพิ่มขึ้นร้อยละ 6.4 และโรงกลั่นบางจากใช้เพิ่มขึ้นร้อยละ 2.9
ในขณะที่โรงกลั่นสตาร์ปิโตรเลียม และโรงกลั่นระยองรีไฟเนอรี่ใช้น้ำมันดิบเพื่อการกลั่นลดลงร้อยละ
8.3 เท่า ๆ กัน เนื่องจากทั้งสองโรงกลั่นดังกล่าวปิดซ่อมบำรุงประจำปี

ภาวะอุตสาหกรรมน้ำมันสำเร็จรูป (อ้างอิงข้อมูลจากสำนักงานนโยบายและแผนพลังงาน
กระทรวงพลังงาน (www.eppo.go.th)

การผลิตน้ำมันสำเร็จรูป ในช่วง 6 เดือนแรกของปี 2550 อยู่ที่ระดับ 863 พันบาร์เรลต่อวัน
ลดลงจากช่วงเดียวกันของปีก่อนร้อยละ 1.0 โดยการผลิตน้ำมันดีเซลเพิ่มขึ้นร้อยละ 1.3
เมื่อเทียบกับช่วงเดียวกันของปีที่แล้ว ก๊าซปิโตรเลียมเพิ่มขึ้นร้อยละ 6.4
และการผลิตน้ำมันเครื่องบินเพิ่มขึ้นร้อยละ 7.9 ในขณะที่การผลิตน้ำมันเบนซินลดลงร้อยละ 4.9
และการผลิตน้ำมันเตาลดลงร้อยละ 4.8

ในอุตสาหกรรมที่เกี่ยวข้องกับการจัดหาน้ำมันและการผลิตทั้งในส่วนของน้ำมันดิบ
และน้ำมันสำเร็จรูปล้วนเป็นอุตสาหกรรมที่มีกระบวนการและขั้นตอนผลิตที่ยุ่งยากและซับซ้อน
และจำเป็นจะต้องมีการผลิตที่ได้มาตรฐานการรับรองโดยทั่วไป ในแต่ละปีโรงงานต่าง ๆ เหล่านี้
จะต้องมีการปิด (Shut Down)
ในช่วงระยะเวลาหนึ่งเพื่อปรับปรุงหรือซ่อมแซมแก้ไขจุดบกพร่องต่าง ๆ ในขั้นตอนการผลิต อาทิ
การตรวจสอบระบบท่อลำเลียง เพื่อหารอยรั่ว หรือมีโครงสร้างส่วนใดเริ่มมีจุดบกพร่องหรือไม่
ซึ่งในขั้นตอนนี้บทบาทของการให้บริการตรวจสอบและทดสอบความปลอดภัยด้วยเทคนิค (NDT)
จะเข้าไปมีส่วนเกี่ยวข้องโดยตรง นอกจากนี้การจัดหาแหล่งขุดเจาะน้ำมันแห่งใหม่ของประเทศไทย
ยังคงดำเนินต่อไปอย่างต่อเนื่อง ซึ่งในการนำน้ำมันดิบจากแหล่งน้ำมัน
จะต้องมีการสร้างท่อส่งน้ำมันดิบจากแหล่งเข้าสู่กระบวนการผลิตส่วนกลาง
ซึ่งบทบาทของการให้บริการ NDT จะเข้าไปเกี่ยวข้องเช่นกัน

ภาวะอุตสาหกรรมก๊าซธรรมชาติ (อ้างอิงข้อมูลจากสำนักงานนโยบายและแผนพลังงาน
กระทรวงพลังงาน (www.eppo.go.th)

การผลิตก๊าซธรรมชาติ ในช่วง 6 เดือนแรกของปี 2550 อยู่ที่ระดับ 2,506 ล้านลูกบาศก์ฟุตต่อวัน
เพิ่มขึ้นจากช่วงเดียวกันของปี 2549 ร้อยละ 6.4 คิดเป็นสัดส่วนร้อยละ 74
ของปริมาณการจัดหาทั้งหมด ส่วนใหญ่ผลิตได้จากอ่าวไทย คิดเป็นสัดส่วนร้อยละ 71
ของปริมาณการผลิตทั่วประเทศ แหล่งผลิตสำคัญ ได้แก่ แหล่งบงกช ของบริษัท
ปตท.สำรวจและผลิตปิโตรเลียม จำกัด (มหาชน) แหล่งไพลินของบริษัทยูโนแคล
แหล่งเอราวัณและแหล่งภูฮ่อม ของบริษัท เฮสส์ (ไทยแลนด์) จำกัด

การใช้ก๊าซธรรมชาติ ในช่วง 6 เดือนแรกของปี 2550 อยู่ที่ระดับ 3,407 ล้านลูกบาศก์ฟุตต่อวัน
เพิ่มขึ้นร้อยละ 6.2 เมื่อเทียบกับช่วงเดียวกันของปีที่แล้ว
เป็นการใช้เพื่อผลิตไฟฟ้าคิดเป็นสัดส่วนร้อยละ 74 ของการใช้ทั้งหมด เพิ่มขึ้นร้อยละ 6.7
เมื่อเทียบกับช่วงเดียวกันของปีที่แล้ว ใช้เป็นวัตถุดิบในอุตสาหกรรมปิโตรเคมี และอื่น ๆ (โพรเพน
อีเทน และ LPG) คิดเป็นสัดส่วนร้อยละ 16 เพิ่มขึ้นจากช่วงเดียวกันของปีก่อนร้อยละ 2.4
ใช้เป็นเชื้อเพลิงในโรงงานอุตสาหกรรม คิดเป็นสัดส่วนร้อยละ 10 เพิ่มขึ้นร้อยละ 37.9
และที่เหลือร้อยละ 0.5 ใช้เป็นเชื้อเพลิงในรถยนต์
ซึ่งมีปริมาณการใช้เพิ่มสูงขึ้นมากเมื่อเทียบกับช่วงเดียวกันของปีที่แล้ว จากปริมาณ 9
ล้านลูกบาศก์ฟุตต่อวัน มาอยู่ที่ระดับ 18 ล้านลูกบาศก์ฟุตต่อวัน

จากข้อมูลของสำนักงานนโยบายและแผนพลังงาน กระทรวงพลังงาน ได้คาดการณ์ว่า
ปริมาณความต้องการในปี 2551 จะเพิ่มขึ้นจากปี 2550 ร้อยละ 12.4 โดยการใช้จะมีปริมาณ 693
พันบาร์เรลน้ำมันดิบต่อวัน (3,900 ล้านลูกบาศก์ฟุตต่อวัน) เนื่องจากในปี 2551 จะมีแหล่งผลิตใหม่
ๆ เข้ามาเพิ่มขึ้น ได้แก่ แหล่งลันตา / สิมิลัน แหล่งอาทิตย์และแหล่ง JDA โดยแหล่ง JDA
เริ่มผลิตเมื่อเดือนตุลาคม 2550 และแหล่งอาทิตย์จะผลิตในช่วงต้นปี 2551
และจะผลิตเต็มที่ในเดือนเมษายน ปี 2551 แหล่ง JDA มีกำลังการผลิตอยู่ที่ระดับ 400
ล้านลูกบาศก์ฟุตต่อวัน และแหล่งอาทิตย์มีกำลังการผลิต อยู่ที่ระดับ 330 ล้านลูกบาศก์ฟุตต่อวัน
อีกทั้งแหล่งอาทิตย์ส่วนเพิ่ม ซึ่งจะมีกำลังการผลิต 60 - 120 ล้านลูกบาศก์ฟุตต่อวัน
จะเข้าสู่ระบบในช่วงเดือนสิงหาคมปี 2551

การจัดหาก๊าซธรรมชาติในอีก 5 ปีข้างหน้า
(อ้างอิงข้อมูลจากเอกสารประกอบการสัมมนาการรับฟังความคิดเห็นของผู้มีส่วนร่วม
การจัดทำแผนพัฒนากำลังผลิตไฟฟ้าของประเทศไทย พ.ศ.2550 – 2564 (PDP 2007) เมื่อวันที่
3 เมษายน 2550)

ในอนาคตความต้องการก๊าซธรรมชาติยังคงขยายตัวเพิ่มขึ้นอย่างต่อเนื่อง โดยเฉพาะในภาคไฟฟ้า
ตามประมาณการตามแผนพัฒนากำลังผลิตไฟฟ้าของประเทศไทย (PDP 2007) ตั้งแต่ปี 2550 –
2553 ระบบไฟฟ้าของประเทศจะมีกำลังผลิตติดตั้งใหม่รวมทั้งสิ้นประมาณ 7,691 เมกะวัตต์
โดยจะเป็นโรงไฟฟ้าที่ใช้ก๊าซธรรมชาติเป็นเชื้อเพลิงประมาณ 5,869 เมกะวัตต์
หรือคิดเป็นประมาณร้อยละ 76 ของกำลังผลิตติดตั้งใหม่ทั้งหมด
ซึ่งจะทำให้ความต้องการก๊าซธรรมชาติในภาคไฟฟ้าเพิ่มขึ้นจากปัจจุบันที่ระดับ 2,270
ล้านลูกบาศก์ฟุตต่อวัน เป็น 3,100 ล้านลูกบาศก์ฟุตต่อวัน ณ ปี พ.ศ. 2554
คิดเป็นอัตราการเติบโตเฉลี่ยร้อยละ 6 ต่อปี
ในขณะที่ความต้องการใช้ก๊าซธรรมชาติในภาคอุตสาหกรรมและโรงแยกก๊าซ
ก็ขยายตัวเพิ่มสูงขึ้นเช่นกัน ทำให้ความต้องการใช้ก๊าซธรรมชาติโดยรวมจะเพิ่มขึ้นจากปัจจุบันที่ระดับ
3,100 ล้านลูกบาศก์ฟุตต่อวัน เป็น 5,030 ล้านลูกบาศก์ฟุตต่อวัน ณ ปี พ.ศ. 2554
คิดเป็นอัตราการเติบโตเฉลี่ยร้อยละ 10 ต่อปี

ทั้งนี้จากการประมาณการการผลิตไฟฟ้าในอนาคตนับตั้งแต่ช่วงปี 2550 – 2558 คาดว่า
จะมีอัตราการขยายตัวเฉลี่ยร้อยละ 7.2 ต่อปี ซึ่งจากแนวโน้มดังกล่าว
ส่งผลให้ความต้องการใช้ก๊าซธรรมชาติเพื่อเป็นเชื้อเพลิงในการผลิต จะยังคงเพิ่มขึ้นอย่างต่อเนื่อง

ในการรองรับความต้องการใช้ก๊าซธรรมชาติที่จะเพิ่มขึ้นดังกล่าว บริษัท ปตท. จำกัด (มหาชน)
(ปตท.)ในปัจจุบันที่เป็นผู้รับซื้อและจัดจำหน่ายก๊าซธรรมชาติ
เจ้าของและผู้บริหารและพัฒนาโครงข่ายระบบท่อส่งก๊าซธรรมชาติเพียงรายเดียวในประเทศ
ได้วางแผนการจัดหาก๊าซธรรมชาติ โดยมีแนวทางต่าง ๆ ได้แก่ แผนการนำเข้าก๊าซธรรมชาติเหลว
(Liquefied Natural Gas หรือ LNG) แผนการจัดหาก๊าซธรรมชาติจากภูมิภาค
และแผนการจัดหาก๊าซธรรมชาติจากอ่าวไทยเพิ่มเติม
และเพื่อรองรับแผนการจัดหาก๊าซธรรมชาติเพิ่มเติมดังกล่าว ทาง ปตท.
ได้วางแผนขยายโครงข่ายก๊าซธรรมชาติผ่านโครงการต่าง ๆ ดังนี้

1.  โครงการ LNG Receiving Terminal

  เพื่อรองรับการนำเข้า LNG ในอนาคต ปตท. ได้จัดตั้งบริษัท PTTLNG จำกัด (PTTLNG) ขึ้น
  เพื่อดำเนินโครงการ LNG Receiving Terminal เพื่อให้บริการรับเรือที่นำเข้า LNG
  เก็บรักษา LNG และแปลงสภาพก๊าซธรรมชาติจากสถานะของเหลวเป็นก๊าซ
  และขนส่งเข้าระบบท่อส่งก๊าซธรรมชาติ โดยได้มีการเลือกที่ตั้งโครงการที่เหมาะสม และเห็นว่า
  โครงการท่าเรืออุตสาหกรรมมาบตาพุด ระยะ 2
  มีความเหมาะสมเนื่องจากสามารถพัฒนาเป็นท่าเรือน้ำลึกและมีขนาดที่ดินเพียงพอกับความต้องการพื้นที่โครงการ
  โดยคาดว่า จะสามารถเริ่มดำเนินงานขุดลอกพื้นที่และถมทะเลได้ภายในกลางปี พ.ศ. 2550
  และจะสามารถดำเนินการก่อสร้างได้ภายในต้นปี พ.ศ. 2551 โดยการก่อสร้างโครงการ
  จะใช้เวลาประมาณ 3 - 4 ปี ซึ่งจะแล้วเสร็จในช่วงต้นปี พ.ศ. 2554

  []

2.  โครงการวางโครงข่ายระบบท่อส่งก๊าซธรรมชาติ โดยมีแผนจะขยายเพิ่มอีกมากกว่า 2,000
    กิโลเมตร

    -   ระบบท่อส่งก๊าซธรรมชาติฝั่งตะวันออก

  ปตท. มีแผนการวางท่อส่งก๊าซธรรมชาติบนบกเส้นที่ 4 ขนาดกำลังส่งก๊าซธรรมชาติสูงสุด 1,400
  ล้านลูกบาศก์ฟุตต่อวัน เชื่อมต่อกับ LNG Receiving Terminal
  และเชื่อมโยงกับระบบท่อส่งก๊าซธรรมชาติในปัจจุบันที่อำเภอแก่งคอย จังหวัดสระบุรี
  ซึ่งขณะนี้อยู่ระหว่างศึกษาแนวทางการวางท่อที่เหมาะสม

-   ระบบท่อส่งก๊าซธรรมชาติฝั่งตะวันตก

  เพื่อรองรับการจัดหาก๊าซธรรมชาติเพิ่มเติมจากสหภาพพม่า ปตท.
  จะดำเนินการติดตั้งอุปกรณ์เพิ่มความดันก๊าซ (Compressor)
  ในระบบท่อส่งก๊าซธรรมชาติเพื่อเพิ่มกำลังส่งก๊าซธรรมชาติของระบบท่อส่งก๊าซธรรมชาติฝั่งตะวันตกจากระดับปัจจุบันที่
  1,300 ล้านลูกบาศก์ฟุตต่อวัน เป็น 2,000 ล้านลูกบาศก์ฟุตต่อวัน และ ปตท.
  มีแผนที่จะวางท่อส่งก๊าซธรรมชาติจากราชบุรีไปยังทับสะแก
  เพื่อรองรับโรงไฟฟ้าแห่งใหม่ที่จะมีขึ้นในอนาคต

-   ระบบท่อในภูมิภาค

  เพื่อรองรับการจัดหาก๊าซธรรมชาติจากภูมิภาค ปตท.
  อยู่ระหว่างการศึกษาความเป็นไปได้ของการวางระบบท่อส่งก๊าซธรรมชาติ ดังนี้

1.  ระบบท่อส่งก๊าซธรรมชาติ A-1 ประเทศสหภาพพม่า ไปยังจังหวัดกาญจนบุรี
    เพื่อรองรับการนำเข้าก๊าซธรรมชาติ คาดว่า จะขยายเพิ่มอีกประมาณ 1,000 กิโลเมตร

2.  ระบบท่อส่งก๊าซธรรมชาตินาทูน่า เพื่อรองรับการนำเข้าก๊าซธรรมชาติจากแหล่งนาทูน่า
    ประเทศอินโดนีเซีย
    โดยวางท่อส่งก๊าซธรรมชาติจากแหล่งนาทูน่ามาขึ้นฝั่งบริเวณชายทะเลฝั่งตะวันออกของภาคใต้ตอนบน
    คาดว่า จะขยายเพิ่มอีกประมาณ 1,100 กิโลเมตร

จากข้อมูลเกี่ยวกับแผนการจัดหาก๊าซธรรมชาติ และการวางแผนขยายโครงข่ายก๊าซธรรมชาติ พบว่า
ปตท. ยังมีแผนการขยายระบบท่อส่งก๊าซธรรมชาติ
ซึ่งเป็นโครงการที่ได้วางแผนไว้เป็นระยะทางการวางท่อไม่ต่ำกว่า 2,000 กิโลเมตร
ซึ่งในการจัดหาก๊าซธรรมชาตินั้น ยังรวมถึงการขุดเจาะ เพื่อสำรวจและผลิตปิโตรเลียมอื่น ๆ
(ปิโตรเลียม จะหมายถึง น้ำมันดิบ ก๊าซธรรมชาติ และคอนเดนเสท) ด้วย
ซึ่งปัจจุบันมีผู้ดำเนินการรายใหญ่ 3 ราย ได้แก่ บริษัท เชฟรอนประเทศไทยสำรวจและผลิต จำกัด
บริษัท ปตท. สำรวจและผลิตปิโตรเลียม จำกัด (มหาชน) และ บริษัท เชฟรอน ออฟชอร์ จำกัด
ซึ่งแผนการขยายระบบท่อส่งก๊าซธรรมชาติของ ปตท. การขุดเจาะ เพื่อสำรวจและผลิตปิโตรเลียม
รวมถึงโครงการ LNG Receiving Terminal นั้น
เหล่านี้ล้วนต้องใช้บริการด้านการตรวจสอบและทดสอบความปลอดภัยแบบไม่ทำลาย
ซึ่งจะต้องปฏิบัติให้เป็นไปตามข้อบังคับของมาตรฐานสากล (API : American Petroleum
Institute) ซึ่งจะทำให้บริการด้านการตรวจสอบและทดสอบ ด้าน NDT เข้ามามีบทบาทสำคัญ

ภาวะอุตสาหกรรมปิโตรเคมี

ภาวะอุตสาหกรรมปิโตรเคมีปี 2550 (อ้างอิงข้อมูลจากสำนักงานเศรษฐกิจอุตสาหกรรม :
www.oie.go.th)

สถานการณ์ปี 2550 อุตสาหกรรมปิโตรเคมีอยู่ในช่วงที่มีความผันผวนอย่างมาก
ราคาผลิตภัณฑ์ปิโตรเคมีมีการปรับตัวตามราคาน้ำมันดิบ
โดยเป็นผลมาจากปัจจัยทางการเมืองของประเทศผู้ผลิตเป็นสำคัญ
ไม่ว่าจะเป็นความคืบหน้าโครงการพัฒนาพลังงานนิวเคลียร์ของอิหร่าน
ความไม่สงบทางการเมืองของไนจีเรีย ร่วมกับปัจจัยเรื่องความผันผวนของสภาพภูมิอากาศโลก
หลายประเทศในภูมิภาคมีแผนขยายกำลังการผลิตของตน โดยเน้นการลงทุนใหม่ ๆ
ทั้งในส่วนของประเทศไทย ฟิลิปปินส์ อินเดีย จีน โอมาน และอิหร่าน
อีกทั้งหลายประเทศได้หันมาเป็นหุ้นส่วนทางธุรกิจโดยเป็นโครงการร่วมลงทุนระหว่างกันเพื่อลดการพึ่งพาการนำเข้าวัตถุดิบ
ได้แก่ คูเวต-จีน ไต้หวัน - จีน เป็นต้น

ตารางแสดงข้อมูลการนำเข้า และส่งออกของปิโตรเคมีขั้นต้น ขั้นกลาง และขั้นปลาย
เปรียบเทียบระหว่างปี 2549 และ 2550

+---------+---------+---------+---------+---------+---------+---------+
| ไ       | ปิโตร    |         | ปิโตรเค  |         | ปิโตรเค  |         |
| ตรมาส/ปี | เคมีขั้นต้น |         | มีขั้นกลาง |         | มีขั้นปลาย |         |
|         |         |         |         |         |         |         |
|         | (       |         | (       |         | (       |         |
|         | ล้านบาท) |         | ล้านบาท) |         | ล้านบาท) |         |
+---------+---------+---------+---------+---------+---------+---------+
|         | นำเข้า   | ส่งออก   | นำเข้า   | ส่งออก   | นำเข้า   | ส่งออก   |
+---------+---------+---------+---------+---------+---------+---------+
| Q1 /    | 3       | 6       | 10      | 7       | 16      | 37      |
| 2549    | ,318.16 | ,951.57 | ,118.48 | ,502.13 | ,518.92 | ,416.98 |
+---------+---------+---------+---------+---------+---------+---------+
| Q2 /    | 5       | 8       | 10      | 11      | 16      | 38      |
| 2549    | ,787.10 | ,025.93 | ,610.97 | ,860.82 | ,163.24 | ,451.84 |
+---------+---------+---------+---------+---------+---------+---------+
| Q3 /    | 5       | 6       | 8       | 14      | 16      | 40      |
| 2549    | ,787.75 | ,591.33 | ,770.68 | ,522.12 | ,436.03 | ,042.42 |
+---------+---------+---------+---------+---------+---------+---------+
| Q4 /    | 4       | 6       | 8       | 16      | 15      | 38      |
| 2549    | ,003.58 | ,541.03 | ,552.54 | ,549.96 | ,735.06 | ,236.51 |
+---------+---------+---------+---------+---------+---------+---------+
| 2549    | 18      | 28      | 38      | 50      | 64      | 154     |
|         | ,896.59 | ,109.87 | ,052.68 | ,435.04 | ,853.26 | ,147.75 |
+---------+---------+---------+---------+---------+---------+---------+
| Q1 /    | 6       | 3       | 8       | 12      | 17      | 36      |
| 2550    | ,006.82 | ,993.55 | ,225.73 | ,565.38 | ,879.95 | ,675.75 |
+---------+---------+---------+---------+---------+---------+---------+
| Q2 /    | 6       | 4       | 7       | 13      | 18      | 40      |
| 2550    | ,407.74 | ,317.68 | ,188.23 | ,448.54 | ,580.15 | ,445.01 |
+---------+---------+---------+---------+---------+---------+---------+
| Q3 /    | 6       | 4       | 7       | 15      | 18      | 43      |
| 2550    | ,170.11 | ,539.69 | ,351.40 | ,188.93 | ,533.77 | ,452.14 |
+---------+---------+---------+---------+---------+---------+---------+
| Q4 /    | 5       | 4       | 5       | 11      | 18      | 42      |
| 2550*   | ,374.39 | ,546.51 | ,173.37 | ,404.24 | ,190.83 | ,827.25 |
+---------+---------+---------+---------+---------+---------+---------+
| 2550*   | 23      | 17      | 27      | 52      | 73      | 163     |
|         | ,959.07 | ,397.42 | ,938.72 | ,607.11 | ,204.70 | ,400.15 |
+---------+---------+---------+---------+---------+---------+---------+
| 255     | 26.79   | -38.11  | -26.58  | 4.31    | 12.88   | 6.00    |
| 0*/2549 |         |         |         |         |         |         |
|         |         |         |         |         |         |         |
| (%)     |         |         |         |         |         |         |
+---------+---------+---------+---------+---------+---------+---------+

ที่มา : ข้อมูลจากกรมศุลกากร

หมายเหตุ * ตัวเลขประมาณการ

แนวโน้มปี 2551

ภาวะอุตสาหกรรมปิโตรเคมีในปี 2551 หลายประเทศมีโครงการขยายกำลังการผลิต
และมีการลงทุนในโครงการใหม่ ๆ ซึ่งจะส่งผลให้มีการแข่งขันที่เพิ่มสูงขึ้น
ทำให้อุตสาหกรรมปิโตรเคมีในประเทศมีการชะลอตัวลงอย่างต่อเนื่อง โดยคาดว่า
มูลค่าการนำเข้าปิโตรเคมีขั้นต้น ขั้นกลาง จะค่อนข้างทรงตัว
ส่วนปิโตรเคมีขั้นปลายคาดว่าจะเพิ่มขึ้นเล็กน้อย
เนื่องจากอุตสาหกรรมต่อเนื่องที่ใช้เม็ดพลาสติกจากปิโตรเคมีขั้นปลายยังคงมีความต้องการเม็ดพลาสติดเกรดพิเศษเพิ่มมากขึ้น

ส่วนด้านการส่งออกนั้น คาดว่า การส่งออกปิโตรเคมีโดยรวมจะสามารถขยายตัวได้เล็กน้อย
เนื่องจากโรงงานในประเทศที่มีการปิดซ่อมบำรุงประจำปีได้กลับมาเดินเครื่องผลิตอีกครั้ง
รวมทั้งมีการขยายกำลังการผลิต ทำให้มีผลิตภัณฑ์สามารถส่งออกได้ โดยเฉพาะจีน
ซึ่งเป็นตลาดสำคัญ มีโครงการลงทุนในเขตเศรษฐกิจใหม่
ทำให้ยังคงมีความต้องการผลิตภัณฑ์ปิโตรเคมี อย่างไรก็ตาม
ผู้ผลิตจะเผชิญกับปัญหาความผันผวนของราคาน้ำมันในตลาดโลก
และภาวะความไม่มีเสถียรภาพของค่าเงินบาท
ซึ่งจะส่งผลโดยตรงต่อต้นทุนวัตถุดิบในการผลิตผลิตภัณฑ์ปิโตรเคมี
และจะส่งผลโดยตรงต่อขีดความสามารถในการแข่งขัน

จากข้อมูลดังกล่าวข้างต้น แม้ว่า
การคาดการณ์ของสำนักงานเศรษฐกิจอุตสาหกรรมต่อภาวะอุตสาหกรรมปิโตรเคมีในปี 2550
คาดการณ์ว่า จะเริ่มชะลอตัวลง เนื่องจากในหลายประเทศมีโครงการขยายกำลังการผลิต
และการลงทุนใหม่ ๆ ทำให้มีการแข่งขันในอุตสาหกรรมที่เพิ่มสูงขึ้น
แต่ภาระและหน้าที่ในการดำเนินการจัดให้มีการตรวจสอบและทดสอบความปลอดภัยด้วย NDT
ในอุตสาหกรรมปิโตรเคมี ยังคงต้องดำเนินต่อไปแม้ในภาวะอุตสาหกรรมที่ชะลอตัวลง
เนื่องจากการให้บริการตรวจสอบและทดสอบความปลอดภัยจะดำเนินการเป็นประจำทุกปี
สำหรับโรงงานอุตสาหกรรมปิโตรเคมีที่จะต้องมีช่วงเวลาหนึ่งในรอบปี
ปิดปรับปรุงและซ่อมแซมกระบวนการผลิต เพื่อป้องกันความเสียหายที่อาจจะเกิดขึ้น
อย่างไรก็ตามจากข้อมูลของกระทรวงพลังงาน ที่ได้วางยุทธศาสตร์การพัฒนาอุตสาหกรรมปิโตรเคมี
โดยการตั้งเป้าหมายให้ประเทศไทยเป็นผู้นำในอุตสาหกรรมปิโตรเคมีในภาคพื้นเอเชียตะวันออกเฉียงใต้นั้น
นับเป็นยุทธศาสตร์การพัฒนาของภาคอุตสาหกรรมที่สำคัญ
ที่ช่วยให้เห็นถึงการให้การสนับสนุนและกระตุ้นให้ภาคอุตสาหกรรมปิโตรเคมี
ยังคงต้องพัฒนาและเติบโตขึ้นอย่างต่อเนื่อง
ซึ่งหากในอนาคตอุตสาหกรรมประเภทนี้มีการเจริญเติบโตเป็นอย่างดี
บทบาททางด้านการตรวจสอบและทดสอบด้าน NDT ก็จะเข้ามามีบทบาทที่สำคัญส่วนหนึ่งด้วยเช่นกัน

ภาวะอุตสาหกรรมก่อสร้าง

สำหรับข้อมูลผลิตภัณฑ์มวลรวมในประเทศไทย ไตรมาสที่ 3/2550
(อ้างอิงข้อมูลจากสำนักงานคณะกรรมการพัฒนาการเศรษฐกิจและสังคมแห่งชาติ
ผลิตภัณฑ์มวลรวมในประเทศไทย ไตรมาสที่ 3/2550 : www.nesdb.go.th) พบว่า
สาขาการก่อสร้าง ขยายตัวร้อยละ 1.4 ชะลอลงจากไตรมาสที่แล้วที่ขยายตัวร้อยละ 1.7
เป็นผลมาจากการก่อสร้างภาครัฐวิสาหกิจลดลงร้อยละ 3.3 และโครงการขนาดใหญ่ยังไม่เริ่ม
โดยเฉพาะโครงการปิโตรเคมี ระยะที่ 3 และโครงการด้านโลจิสติกส์
ประกอบกับการก่อสร้างของรัฐบาลกลางและองค์กรปกครองส่วนท้องถิ่นชะลอลงเมื่อเทียบกับไตรมาสที่แล้ว
ถึงแม้ว่าจะมีการเร่งเบิกจ่ายค่าก่อสร้างแล้วก็ตาม
ส่วนการก่อสร้างภาคเอกชนปรับตัวดีขึ้นโดยเฉพาะเริ่มมีโครงการบ้านจัดสรรและอาคารคอนโดมีเนียมในเขตกรุงเทพมหานคร
ที่สร้างตามเส้นทางการก่อสร้างรถไฟฟ้า ตามความต้องการของตลาดที่สูงขึ้น
ส่วนอาคารเพื่อการพาณิชย์ยังคงปรับตัวดีต่อเนื่องจากไตรมาสที่แล้วประกอบกับ
ส่วนอาคารโรงงานลดลงเพียงร้อยละ 7.9 ปรับตัวดีขึ้นจากที่ลดลงร้อยละ 16.2 ในไตรมาสที่แล้ว

การก่อสร้างภาคเอกชน โดยรวมขยายตัวร้อยละ 0.7 ปรับตัวดีขึ้นจากไตรมาสที่แล้วที่ลดลงร้อยละ
1.2 โดยการก่อสร้างอาคารเพื่อที่อยู่อาศัย ขยายตัวร้อยละ 2.3
ปรับตัวดีขึ้นโดยเฉพาะโครงการบ้าน จัดสรรและอาคารคอนโดมีเนียมในเขตกรุงเทพมหานคร
ที่สร้างขึ้นตามเส้นทางการก่อสร้างรถไฟฟ้า
ประกอบกับอาคารเพื่อการพาณิชย์ยังคงปรับตัวดีต่อเนื่องจากไตรมาสที่แล้ว โดยขยายตัวร้อยละ 5.1
ส่วนอาคารโรงงานลดลงร้อยละ 7.9 ปรับตัวดีขึ้นจากที่ลดลงร้อยละ 16.2 ในไตรมาสที่แล้ว

การก่อสร้างภาครัฐ ขยายตัวร้อยละ 2.1 ชะลอลงจากไตรมาสที่แล้วที่ขยายตัวร้อยละ 5.0
เป็นผลมาจากการก่อสร้างภาครัฐวิสาหกิจลดลงร้อยละ 3.3 เนื่องจากโครงการขนาดใหญ่ (Mega
Project) ได้แก่ โครงการรถไฟฟ้าและโครงการลงทุนของ บริษัท ปตท.จำกัด (มหาชน)
ยังไม่สามารถเริ่มดำเนินการได้
ประกอบกับการก่อสร้างของรัฐบาลกลางและองค์กรปกครองส่วนท้องถิ่นขยายตัว ร้อยละ 4.4
ในไตรมาสนี้ ซึ่งส่วนใหญ่เป็นการก่อสร้างในงานโยธาเป็นหลัก

[]

ที่มา :
http://www.nesdb.go.th/Portals/0/eco_datas/account/qgdp/data3_07/bookQGDP3_2007.pdf

จากการสอบถามจากทางผู้บริหารบริษัทฯทราบว่า
โดยข้อมูลอย่างไม่เป็นทางการที่ปรากฏในประเทศอุตสาหกรรมทั่วไป
โดยเฉพาะอุตสาหกรรมที่มีความเสี่ยงสูง เช่น อุตสาหกรรมปิโตรเคมี อุตสาหกรรมปิโตรเลียม
การสำรวจและขุดเจาะน้ำมัน และก๊าซธรรมชาติ
อุตสาหกรรมการก่อสร้างที่ต้องใช้การก่อสร้างโครงสร้างขนาดใหญ่ ฯลฯ
จะมีสัดส่วนงบประมาณที่จะใช้เพื่อการตรวจสอบและการทดสอบความปลอดภัยด้วย NDT
ประมาณร้อยละ 3 – 5
ของงบประมาณการลงทุนเฉพาะในส่วนการก่อสร้างที่ต้องลดอัตราความเสี่ยงในการเกิดอันตรายของโครงการ
อาทิเช่น การลงทุนในส่วนของระบบท่อลำเลียงในอุตสาหกรรมปิโตรเคมี
โครงสร้างโลหะขนาดใหญ่ที่อาจส่งผลให้เกิดอันตรายหากเกิดความเสียหาย ฯลฯ เป็นต้น
ซึ่งในส่วนนี้จะไม่รวมถึงการลงทุนในที่ดิน ถนน ระบบสาธารณูปโภค การตกแต่ง ฯลฯ
ที่ไม่มีส่วนก่อให้เกิดอันตราย

ทั้งนี้สามารถประมาณการมูลค่าโดยรวมของงาน NDT ได้จากส่วนที่เป็นโครงการของภาครัฐ ได้แก่
โครงการเมกะโปรเจค โครงการก่อสร้างรถไฟฟ้า
นอกจากนี้ยังมีส่วนของการขยายโครงการของภาคเอกชน ได้แก่ กลุ่มของภาคอุตสาหกรรมปิโตรเคมี
อุตสาหกรรมปิโตรเลียม
และโอกาสในการขยายตัวของภาคอุตสาหกรรมพลังงานทดแทนที่กำลังอยู่ในช่วงเริ่มต้นของการขยายตัว
ซึ่งเหล่านี้คือ
โอกาสสำหรับการให้บริการด้านการตรวจสอบและทดสอบความปลอดภัยแบบไม่ทำลายที่จะเข้ามามีบทบาทต่อไป

เนื่องจากการพัฒนาในภาคอุตสาหกรรมของประเทศไทยอยู่ในช่วงไม่เกิน 25 ปี ที่ผ่านมา
โรงงานและระบบการผลิตในอุตสาหกรรมจะมีอายุการใช้งานอยู่ในช่วง 1 – 25 ปี เป็นส่วนใหญ่
การใช้บริการด้านการตรวจสอบและทดสอบความปลอดภัยด้วย NDT
ในช่วงของการเริ่มต้นก่อสร้างใหม่ (New Project) และติดตั้งที่ผ่านมา
ยังคงเป็นการตรวจสอบและทดสอบความปลอดภัยด้วย NDT ที่เป็นแนวทางแบบดั้งเดิม
(Conventional Method)
แต่ในช่วงเวลาในขณะนี้และในอนาคตไม่ว่าจะเป็นเรื่องของการเจริญเติบโตในภาคอุตสาหกรรม
หรือการซ่อมบำรุงรักษาก็ตาม ในส่วนของประสิทธิภาพ
และเวลาที่ใช้ในการทดสอบด้านความปลอดภัยเหล่านี้ล้วนมีผลต่อความต้องการในการให้บริการของผู้ประกอบการทั้งสิ้น
ซึ่งในอนาคตเมื่อการพัฒนาก้าวหน้าไปมากกว่าเดิม
งานด้านการตรวจสอบไม่ว่าจะเป็นการตรวจสอบสำหรับการก่อสร้างใหม่ (New Project)
หรือเพื่อการบำรุงรักษา (Maintenance) จะมีปริมาณเพิ่มสูงขึ้น
และมีแนวโน้มการขยายไปยังการให้บริการด้านการตรวจสอบด้วย NDT ที่เป็นเทคโนโลยีสมัยใหม่
(Advanced Technology) ซึ่งจะสอดคล้องกับแนวโน้มการขยายตลาดของทางบริษัท
ที่จะเพิ่มการให้บริการการทดสอบและตรวจสอบที่เป็นเทคโนโลยีสมัยใหม่ให้เพิ่มสูงขึ้น
ทั้งนี้ในปัจจุบันบริษัท รับงานการทดสอบและตรวจสอบด้วย NDT
สำหรับโครงการที่เป็นการก่อสร้างใหม่คิดเป็นสัดส่วนร้อยละ 70 และงานการตรวจสอบด้วย NDT
เพื่อบำรุงรักษา คิดเป็นสัดส่วนร้อยละ 30

นอกจากนี้การที่ประเทศไทยมีนโยบายการส่งเสริมพลังงานทดแทนที่เกี่ยวข้องทางด้านไบโอดีเซล
(Biodiesel) หรือเอทานอล (Ethanol) เหล่านี้
ในด้านการก่อสร้างโรงงานและกระบวนการผลิต
ล้วนจำเป็นต้องใช้การตรวจสอบและทดสอบความปลอดภัยทั้งเริ่มก่อสร้างก่อนการใช้งานจริง
และขณะการดำเนินการของกระบวนการเพื่อประโยชน์ในแง่ของการตรวจสอบเพื่อซ่อมแซม
และบำรุงรักษา โดยนับเป็นโอกาสที่ดีในอีกอุตสาหกรรมหนึ่งสำหรับงานการให้บริการทดสอบด้าน
NDT ซึ่งจากข้อมูลของสำนักงานนโยบายและแผนพลังงาน กระทรวงพลังงาน (www.eppo.go.th)
พบว่า แก๊สโซฮอล์ มีปริมาณการจำหน่ายในปี 2550
สูงขึ้นอย่างรวดเร็วตามนโยบายและการส่งเสริมของรัฐบาล โดยมีการจำหน่าย 3.4 ล้านลิตรต่อวัน
ในเดือนมกราคม เพิ่มเป็น 6.1 ล้านลิตรต่อวัน ในเดือนธันวาคม
นอกจากนั้นรัฐบาลยังมีนโยบายขยายการใช้เอทานอลให้มากขึ้น โดยส่งเสริมการใช้แก๊สโซฮอล์ E20
ซึ่งกรมธุรกิจพลังงานได้ออกประกาศกำหนดลักษณะและคุณภาพของ E20 เมื่อวันที่ 22 พฤศจิกายน
2550 และมีผลใช้บังคับเมื่อวันที่ 1 มกราคม 2551 โดยมาตรฐานคุณภาพของ E20
ได้รับการยอมรับทั้งจากผู้ค้าน้ำมันและผู้ผลิตรถยนต์แล้ว ทำให้คาดว่า ปริมาณการใช้เอทานอล ในปี
2551 จะเพิ่มสูงถึงวันละ 1.3 ล้านลิตร

ประมาณการใช้เอทานอล สำหรับปี 2551 - 2554

[]

3.2.2 ภาวะการแข่งขัน

แม้ว่าอุตสาหกรรมการให้บริการธุรกิจวิศวกรรมการทดสอบความปลอดภัยโดยไม่ทำลาย
(Nondestructive Testing – NDT)
จะมีการขยายตัวสูงขึ้นอย่างต่อเนื่องตามการขยายตัวของภาคอุตสาหกรรมต่าง ๆ
แต่ด้วยลักษณะเฉพาะตัวที่องค์กรด้านเทคนิคทั่วโลกได้จัดให้ NDT อยู่ในกลุ่มเทคนิคชั้นสูง (High
Technic) ซึ่งเป็นสาขาวิชาชีพที่ต้องอาศัยความเชี่ยวชาญเฉพาะ (Specialized
Professional) ทำให้การให้บริการในปัจจุบันถูกจำกัดอยู่ในกลุ่มผู้ให้บริการเพียงไม่กี่ราย
ซึ่งจำนวนผู้ให้บริการที่สำคัญและมีระดับการให้บริการใกล้เคียงกับบริษัทฯ ในปัจจุบันมีเพียง 3 ราย
จากจำนวนผู้ให้บริการที่เป็นผู้ประกอบการคนไทยทั้งหมดในประเทศไทย ซึ่งทางบริษัทฯ
และผู้ให้บริการ 2 รายดังกล่าว มีการให้ความช่วยเหลือ
และความร่วมมือในลักษณะของพันธมิตรในการดำเนินธุรกิจร่วมกันเป็นอย่างดี ส่วนผู้ให้บริการรายอื่น
ๆ จะมีลักษณะเป็นกลุ่มผู้ให้บริการรายย่อยทั่วไป

ดังนั้นบริษัทจึงเล็งเห็นว่า คู่แข่งขันที่สำคัญของบริษัทฯ ในปัจจุบัน คือ
บริษัทจากต่างประเทศที่เข้ามาดำเนินธุรกิจการให้บริการตรวจสอบและทดสอบทางด้าน NDT
ในประเทศไทย
เนื่องจากเป็นผู้ครองส่วนแบ่งทางด้านการตลาดสำหรับการให้บริการตรวจสอบและทดสอบทางด้าน
NDT ประเภท Advanced Method ที่ปัจจุบันมีส่วนแบ่งทางด้านการตลาดประมาณร้อยละ 30
ของมูลค่าการให้บริการตรวจสอบและทดสอบด้าน NDT ทั้งหมดในประเทศไทย
(ข้อมูลจากคุณชมเดือน ศตวุฒิ ในฐานะนายกสมาคม “การทดสอบโดยไม่ทำลายแห่งประเทศไทย”
และกรรมการผู้จัดการ บริษัท ไทย เอ็น ดี ที จำกัด (มหาชน))
ซึ่งทางบริษัทได้ตั้งเป้าหมายการเข้าไปแย่งชิงส่วนแบ่งทางการตลาดดังกล่าวจากบริษัทต่างประเทศ
โดยอาศัยความได้เปรียบจากต้นทุนค่าบริการในด้านบุคลากรผู้ปฏิบัติงาน
ต้นทุนการบริหารจัดการที่มีความได้เปรียบมากกว่า
และการใช้ความร่วมมือในการเข้าร่วมประมูลงานโครงการจากการกลุ่มพันธมิตรทางธุรกิจที่สำคัญของบริษัท
ซึ่งเหล่านี้จะเป็นปัจจัยสำคัญที่ทางบริษัทฯ
จะใช้ยึดถือเป็นกลยุทธ์ที่สำคัญในการเข้าไปแย่งชิงส่วนแบ่งทางการตลาดดังกล่าว
นอกจากนี้แนวโน้มการเปิดเสรีทางการค้าที่เพิ่มสูงขึ้นของประเทศไทย
เป็นปัจจัยหนึ่งที่เปิดโอกาสให้คู่แข่งขันจากต่างประเทศเข้ามาเปิดดำเนินธุรกิจในลักษณะที่เป็นคู่แข่งขันกับทางบริษัทฯ
มากขึ้นเช่นกัน
แต่อย่างไรก็ตามบริษัทจากต่างประเทศจะมีข้อเสียเปรียบทางการแข่งขันที่สำคัญอย่างหนึ่งคือ
การมีต้นทุนทางด้านการให้บริการที่สูงกว่า
ซึ่งมีสาเหตุมาจากการมีต้นทุนด้านการบริหารจัดการและบุคลากรที่สูงกว่า
เมื่อเปรียบเทียบกับผู้ให้บริการในประเทศ

  3.2.3 จุดแข็ง

1.  บริษัทฯ
    เป็นบริษัทคนไทยที่ดำเนินธุรกิจด้านวิศวกรรมการตรวจสอบและทดสอบความปลอดภัยด้วย NDT
    เป็นรายแรกของประเทศไทย ซึ่งดำเนินงานมาตั้งแต่ปี 2525
    ด้วยประสบการณ์ที่สั่งสมมายาวนานและมาตรฐานการให้บริการระดับดีเยี่ยมที่พร้อมตอบสนองต่อความต้องการลูกค้า
    อีกทั้งการบริหารจัดการที่ยืดหยุ่น ประนีประนอม ทั้งลูกค้าและพนักงาน
    โดยตั้งอยู่บนพื้นฐานความถูกต้อง รวมถึงค่าบริการที่สมเหตุผล
    และค่าตอบแทนของพนักงานที่ยุติธรรม เหล่านี้คือปัจจัยที่ทำให้บริษัท
    มีชื่อเสียงเป็นที่รู้จักและยอมรับจากลูกค้า นอกจากนี้ หนึ่งในผู้บริหารหลักของบริษัทฯ
    (คุณชมเดือน ศตวุฒิ)
    ยังได้รับการแต่งตั้งให้ดำรงตำแหน่งนายกของสมาคมการทดสอบโดยไม่ทำลายแห่งประเทศไทย
    ซึ่งแสดงให้เห็นถึงการได้รับการยอมรับและเชื่อถือจากสมาชิกในกลุ่มธุรกิจทางด้านนี้

2.  บริษัท มีอุปกรณ์ และเครื่องมือที่ใช้ในการทำงานที่มีประสิทธิภาพทั้งประเภทที่ใช้อยู่เป็นปกติ
    และที่เป็นเทคโนโลยีชั้นสูง
    นอกจากนี้ยังมีทีมบุคลากรที่มีคุณสมบัติการทำงานผ่านการรับรองระดับมาตรฐานสากล
    ซึ่งเหล่านี้เป็นปัจจัยส่วนหนึ่งที่ช่วยให้การทำงานด้านการตรวจสอบสามารถดำเนินไปได้อย่างมีประสิทธิภาพ

3.  พนักงานของบริษัทฯ ระดับควบคุมงานเป็นพนักงานที่มีประสบการณ์
    และความชำนาญในการให้บริการ ซึ่งร่วมงานกับบริษัท มานานกว่า 5 – 20 ปี ทำให้บริษัทฯ
    สามารถวางแผนงานด้านการบริหารและการบริการได้อย่างมีประสิทธิภาพ

4.  ระบบการบริหารจัดการของบริษัทฯ ที่มีประสิทธิภาพ
    โดยมีโครงสร้างการบริหารจัดการที่ชัดเจนและสอดคล้องกับหลักธรรมาภิบาลซึ่งเน้นการบริหารจัดการที่โปร่งใสและรักษาจรรยาบรรณในการดำเนินธุรกิจเป็นสำคัญ

5.  การที่บริษัทฯ มีทำเลที่ตั้งของสำนักงานสาขารวม 6 แห่ง
    ครอบคลุมพื้นที่ซึ่งเป็นแหล่งที่ตั้งของอุตสาหกรรมต่าง ๆ
    ที่สำคัญของประเทศไทยช่วยให้การดำเนินธุรกิจการให้บริการ
    สามารถเข้าถึงกลุ่มลูกค้าได้อย่างรวดเร็วสามารถตอบสนองต่อความต้องการของลูกค้าได้ทันเวลา

6.  บริษัทฯ มีฐานะทางด้านการเงินที่มั่นคง โดยที่ผ่านมาทางบริษัทฯ ขยายงานการให้บริการ
    รวมทั้งการจัดซื้อเครื่องมือเครื่องจักรด้วยทุนของบริษัทฯ เป็นส่วนใหญ่ ซึ่งช่วยให้บริษัทฯ
    มีความเสี่ยงจากการพึ่งพิงเงินกู้สถาบันการเงินค่อนข้างต่ำ

7.  บริษัท มีศูนย์ฝึกอบรม ซึ่งเป็นการอบรมภายในให้กับพนักงาน
    โดยมีการฝึกหลักสูตรการตรวจสอบและทดสอบด้วยวิธีไม่ทำลายด้วยวิธีต่างๆ อยู่อย่างสม่ำเสมอ
    ทำให้สามารถพัฒนาและเพิ่มจำนวนบุคลากรที่มีคุณภาพและความสามารถในการให้บริการแก่ลูกค้าได้อย่างเพียงพอ

3.2.4 กลุ่มลูกค้าเป้าหมายและกลยุทธ์ทางด้านการตลาด

  กลุ่มลูกค้าเป้าหมาย

ที่ผ่านมากลุ่มลูกค้าส่วนใหญ่ของบริษัทฯ เป็นกลุ่มที่ดำเนินธุรกิจในอุตสาหกรรมพลังงาน
อุตสาหกรรมก่อสร้าง กลุ่มโรงงานผลิตขนาดใหญ่ ฯลฯ โดยบริษัทฯ
ได้ให้บริการในส่วนที่เกี่ยวข้องกับงานการตรวจสอบอุปกรณ์ ระบบท่อลำเลียงน้ำมัน ก๊าซ
ภาชนะรับแรงดันสูง โครงสร้างเหล็ก เป็นต้น

ปัจจุบันทั้งภาครัฐบาลและเอกชนได้ให้ความสำคัญในเรื่องของความปลอดภัยทางวิศวกรรมมากขึ้นเป็นลำดับ
ทำให้โอกาสการขยายตัวของงานบริการการทดสอบมีแนวโน้มขยายตัวอย่างรวดเร็ว ดังนั้นบริษัทฯ
จึงได้วางแผนการตลาดโดยจัดกลุ่มลูกค้าเป้าหมายออกเป็น 3 กุล่ม ดังนี้

1.  กลุ่มลูกค้าในอุตสาหกรรมน้ำมัน ก๊าซธรรมชาติ (Oil & Gas Industry) อาทิเช่น บริษัท
    ปตท. สำรวจและผลิตปิโตรเลียม จำกัด (มหาชน) (PTTEP) บริษัท ปตท. สผ. สยาม
    จำกัด บริษัท ยูนิมิต เอ็นจิเนียริ่ง จำกัด (มหาชน) CUEL Co.,Ltd. Mc Connell
    Dowell Constructors Thai Co.,Ltd. บริษัท ไทย นิปปอน สตีล เอ็นจิเนียริ่ง แอนด์
    คอนสตรัคชั่น คอร์ปอเรชั่น จำกัด Ultimate Technology & Services Co.,Ltd.
    เป็นต้น

2.  กลุ่มลูกค้าในอุตสาหกรรมปิโตรเคมี (Petrochemical Industry) อาทิเช่น บริษัท
    ไออาร์พีซี จำกัด (มหาชน) (IRPC) บริษัท ไทยโอเลฟินส์ จำกัด (มหาชน) (TOC) บริษัท
    ปตท.เคมิคอล จำกัด (มหาชน) บริษัท วัฒนไพศาล เอ็นจิเนียริ่ง จำกัด Sriracha
    Construction (1994) Co.,Ltd. Clough Sino-Thai Co.,Ltd. เป็นต้น

3.  กลุ่มลูกค้าในอุตสาหกรรมก่อสร้าง (Construction Industry) อาทิเช่น บริษัท
    ช.การช่าง จำกัด (มหาชน) บริษัท อิตาเลี่ยน ไทย ดีเวลลอปเม้นท์ จำกัด (มหาชน) บริษัท
    ยูนิไทย ชิบยาร์ด แอนด์ เอ็นจิเนียริ่ง จำกัด บริษัท เอสโซ่ (ประเทศไทย) จำกัด (มหาชน)
    บริษัท มั่นชัยแมชชีนเนอรี่ จำกัด เป็นต้น

โดยรายได้แยกตามประเภทของการให้บริการในช่วง 3 ปีย้อนหลัง (ตั้งแต่ปี 2548 2549 และ
2550) สามารถแสดงได้ตามภาพ

[]

รายได้จากการให้บริการแยกตามประเภทอุตสาหกรรม

  กลยุทธ์ทางด้านการตลาด

ตลอดระยะเวลาที่ผ่านมากว่า 25 ปี บริษัทฯ
ให้ความสำคัญกับการให้บริการที่มีคุณภาพตรงตามมาตรฐานการให้บริการในระดับสากล
ตรงตามมาตรฐานหลักวิชาการ และตรงตามความต้องการของลูกค้า
จนได้รับความเชื่อถือจากลูกค้าทั้งในประเทศและต่างประเทศ ให้เป็นผู้ดำเนินการในโครงการต่าง
ๆ มากมาย ซึ่งการให้ความสำคัญกับคุณภาพของการให้บริการที่ดีดังกล่าว
ถือเป็นหนึ่งในกลยุทธ์การแข่งขันที่สำคัญของบริษัทฯ ที่ทำให้บริษัทฯ
มีการเจริญเติบโตมาอย่างต่อเนื่อง ซึ่งกลยุทธ์ด้านการตลาดที่สำคัญของบริษัท สามารถจำแนกได้
ดังนี้

[] กลยุทธ์ด้านการให้บริการ (Product)

บริษัทฯ ตระหนักอยู่เสมอในเรื่องการควบคุมคุณภาพ
และประสิทธิภาพจึงจำเป็นอย่างยิ่งที่จะต้องมีอุปกรณ์และเครื่องมือสำหรับใช้ในการทำงานที่มีความทันสมัยและเป็นเทคโนโลยีชั้นสูง
รวมทั้งมีการติดตามกระแสการเปลี่ยนแปลงเทคโนโลยีตลอดเวลา
เพื่อตอบสนองต่อความต้องการของลูกค้าและสร้างความประทับใจในการให้บริการ นอกจากนี้บริษัทฯ
ยังให้ความสำคัญต่อการฝึกอบรมบุคลากรภายในองค์กรให้เป็นไปตามมาตรฐานจากสมาคมตรวจสอบโดยไม่ทำลายแห่งสหรัฐอเมริกา
(ASNT) และมาตรฐานสากลอื่น ๆ เช่น EN, BS, DIN, JIS, ASTM, API เป็นต้น
เพื่อพัฒนาพนักงานให้มีความรู้และความสามารถหลากหลายในการทำงานตรวจสอบโดยวิธีไม่ทำลายให้เป็นไปตามมาตรฐานสากล
ตลอดจนการเชิญผู้เชี่ยวชาญทั้งในประเทศและต่างประเทศมาให้การฝึกอบรมแก่บุคลากรในด้านต่าง
ๆ เช่น ความปลอดภัยในการทำงานกับรังสี มาตรฐานงานเชื่อมตาม ASME Code
การปฐมพยาบาลเบื้องต้น และการป้องกันและระงับอัคคีภัย ฯลฯ เป็นต้น
รวมทั้งการส่งบุคลากรไปฝึกอบรมนอกสถานที่ ซึ่งทางบริษัท
ได้จัดส่งบุคลากรไปทำการฝึกอบรมในหลายหลักสูตรทั้งในประเทศและต่างประเทศกับองค์กรต่าง ๆ
ที่ได้มาตรฐานเป็นที่ยอมรับในระดับสากล
ทั้งนี้เพื่อให้ทันต่อเทคโนโลยีที่เปลี่ยนแปลงและก้าวหน้าไปอย่างรวดเร็ว

[] นอกจากบุคลากรของบริษัทฯ จะมีคุณสมบัติผ่านการรับรองตามมาตรฐานการทดสอบดังกล่าวแล้ว
สำหรับงานด้านการตรวจสอบภาชนะแรงดัน บริษัท ยังได้รับใบอนุญาตประเภท 1 ให้เป็นผู้ทดสอบ
และตรวจสอบปั๊มแก๊ส ถังเก็บและจ่ายก๊าซ ถังก๊าซบนรถไฟ และบนรถบรรทุกประเภทที่ 1
จากกรมธุรกิจพลังงาน กระทรวงพลังงาน ซึ่งปัจจุบัน มีผู้ได้ใบอนุญาตเพียง 3 รายเท่านั้น

กลยุทธ์ด้านราคา (Price)

การกำหนดราคาค่าบริการของบริษัท เป็นการกำหนดราคาที่เน้นความเหมาะสมตามลักษณะงาน,
คุณภาพของอุปกรณ์และเครื่องมือสำหรับใช้ในการทำงานรวมทั้งการจัดทีมบุคลากรมืออาชีพที่มีประสบการณ์
ทักษะการทำงาน และผ่านการรับรองตามมาตรฐานสากล
ซึ่งบริการส่วนใหญ่จะกำหนดใกล้เคียงกับคู่แข่งขัน โดยบริษัท จะใช้การบริหารต้นทุนที่มีประสิทธิภาพ
เพื่อลดต้นทุน และสามารถสร้างกำไรที่สมเหตุสมผลให้กับบริษัท

กลยุทธ์ด้านช่องทางการให้บริการ (Place)

การที่บริษัทอยู่ในธุรกิจด้านการตรวจสอบและทดสอบด้าน NDT มาเป็นเวลานานกว่า 25 ปี
จึงทำให้เป็นที่รู้จักและเป็นที่ยอมรับถึงคุณภาพด้านการให้บริการของวงการด้านวิศวกรรมการตรวจสอบโดยไม่ทำลายเป็นอย่างดี
โดยที่ผ่านมาบริษัท มีช่องทางการให้บริการ ดังนี้

1.  การให้บริการผ่านกลุ่มพันธมิตรทางธุรกิจ ซึ่งได้แก่ กลุ่มผู้รับเหมาและเจ้าของโครงการ
    ซึ่งกลุ่มพันธมิตรทางธุรกิจเหล่านี้จะใช้บริการกับบริษัทมาอย่างต่อเนื่องยาวนาน
    จนเกิดเป็นความเชื่อมั่นต่อการให้บริการของบริษัท
    โดยกลุ่มลูกค้าเหล่านี้ส่วนใหญ่จะอยู่ในอุตสาหกรรมน้ำมันและแก๊ส
    การสำรวจและผลิตปิโตรเลียม (Oil & Gas Industry)
    กลุ่มลูกค้าในอุตสาหกรรมปิโตรเคมี และกลุ่มลูกค้าในอุตสาหกรรมก่อสร้าง เป็นต้น

2.  การติดต่อโดยตรงถึงลูกค้าที่มีความต้องการตรวจสอบด้านความปลอดภัยตามกฎเกณฑ์และเงื่อนไขข้อบังคับที่มีการกำหนดไว้ในมาตรฐาน
    เช่น ในอุตสาหกรรมปิโตรเคมี อุตสาหกรรมกลั่นน้ำมัน ในอุตสาหกรรมเหล่านี้
    จะต้องปฏิบัติมาตรฐานสากลของ ASTM (American Society for Testing and
    Material) ซึ่งเป็นมาตรฐานเกี่ยวกับการทดสอบวัสดุตามเงื่อนไขและหลักเกณฑ์ที่กำหนด
    นอกจากนี้ยังมีมาตรฐานสากล ASME (The American Society of Mechanical
    Engineers) BS (British Standards) DIN (Deutsche Industrial Norms)
    JIS (Japanese Industrial Standards) เป็นต้น

นอกจากการอาศัยช่องทางการให้บริการดังกล่าวข้างต้นแล้ว บริษัท
ยังได้ก่อตั้งสำนักงานสาขาและมีทีมบุคลากรที่พร้อมให้บริการ
ทั้งนี้เพื่อครอบคลุมการให้บริการแก่กลุ่มลูกค้าที่ประกอบธุรกิจอุตสาหกรรมในบริเวณพื้นที่ดังกล่าว
ซึ่งปัจจุบันบริษัท มีสำนักงานสาขาทั้งหมด 6 สาขา ดังนี้

+------------------------------+---------------------------------------+
| สำนักงานสาขา                  | ทำเลที่ตั้ง                               |
+------------------------------+---------------------------------------+
| 1.  จังหวัดสมุทรปราการ          | ตำบลท้ายบ้าน อำเภอเมือง                  |
+------------------------------+---------------------------------------+
| 2.  จังหวัดระยอง               | นิคมอุตสาหกรรมมาบตาพุด                   |
+------------------------------+---------------------------------------+
| 3.  จังหวัดกำแพงเพชร           | อำเภอลานกระบือ                         |
+------------------------------+---------------------------------------+
| 4.  จังหวัดปราจีนบุรี             | อำเภอเขาหินซ้อน                         |
+------------------------------+---------------------------------------+
| 5.  จังหวัดชลบุรี                | นิคมอุตสาหกรรมแหลมฉบัง อำเภอศรีราชา       |
+------------------------------+---------------------------------------+
| 6.  จังหวัดฉะเชิงเทรา           | อำเภอบางปะกง                          |
+------------------------------+---------------------------------------+

  กลยุทธ์ด้านการส่งเสริมการขาย (Promotion)

[] บริษัทฯ เน้นการใช้นโยบายรักษาฐานลูกค้าเดิมที่มีอยู่
โดยวิธีการรักษาระดับมาตรฐานการให้บริการด้วยอัตราค่าบริการที่เป็นธรรม มีเหตุผล
ไม่เอาเปรียบ โดยบริษัท จะเป็นฝ่ายบริหารและจัดการต้นทุนให้เกิดประสิทธิภาพสูงสุด
ซึ่งวิธีการนี้เป็นส่วนหนึ่งที่สร้างความพึงพอใจให้ลูกค้าที่ใช้บริการเพิ่มขึ้น
นอกเหนือจากคุณภาพในการให้บริการ

ขณะนี้ บริษัทฯ อยู่ระหว่างการนำเสนอการให้บริการด้านการป้องกัน (Preventive Program)
แก่ลูกค้าเป้าหมาย จึงเป็นหนึ่งในโครงการใหม่ของบริษัท
โดยการจัดสัมมนาเชิงอบรมและให้ความรู้เพื่อให้เกิดความเข้าใจและป้องกันปัญหาด้านความไม่ปลอดภัยที่อาจเกิดขึ้นได้ในระหว่างการดำเนินการผลิตหรือการก่อสร้างของโครงการแทนที่จะคำนึงถึงการแก้ไขแต่เพียงด้านเดียว
ซึ่งอาจส่งผลเสียหายเกินกว่าที่จะคาดการณ์ได้

นอกจากนี้ บริษัทฯ
ยังมุ่งเน้นการพัฒนาทักษะเกี่ยวกับการสร้างความสัมพันธ์อันดีทั้งลูกค้าเดิมและลูกค้าใหม่
โดยการจัดอบรมโปรแกรม Customer Relationship Management (CRM)
ให้กับพนักงานบริษัท ทั้งนี้เพื่อสร้างความรู้ ความเข้าใจ และจิตสำนึกที่ดี ในการปฏิบัติงาน
ทั้งต่อบริษัท และต่อลูกค้า

2.  การให้บริการ

การให้บริการ

บริษัทฯ มีสำนักงานสาขาที่พร้อมให้บริการกับลูกค้าทั้งในพื้นที่และนอกพื้นที่ใกล้เคียง
จำนวนรวมทั้งหมด 6 แห่ง
ซึ่งมีลักษณะการให้บริการเป็นทางเฉพาะวิธีที่ใช้ในกระบวนการทดสอบโดยไม่ทำลาย
โดยมีการพิจารณาตามหลักเกณฑ์ ดังนี้

1.  การใช้วิธีการทดสอบให้เหมาะสมกับชิ้นงานที่นำมาตรวจสอบ

2.  การเปลี่ยนวิธีการทดสอบให้เหมาะสมกับรอยบกพร่อง (Defects)
    ภายในโครงสร้างที่ตรวจพบ

3.  การแปลความหมายของรอยตำหนิที่ตรวจสอบพบในโครงสร้างของวัสดุ

กระบวนการให้บริการ (Services Process)

ด้านการทดสอบโดยไม่ทำลาย (NDT) และการตรวจสอบ (Inspection)

  จากแผนภาพขั้นตอนในกระบวนการให้บริการ (Services Process) มีรายละเอียดคือ

-   การวางแผนเริ่มแรก (Planning) – ภายหลังจากที่บริษัทฯ ตกลงเข้ารับงานแล้ว
    ทางทีมงานบริษัท จะเริ่มการจัดเตรียมอุปกรณ์ เครื่องมือ วางแผนกระบวนการทำงาน
    และจัดเตรียมบุคลากรสำหรับการทำงาน
    รวมถึงการออกแบบและพัฒนาเทคนิคที่เหมาะสมกับงานนั้น ๆ

-   การทำงาน (Performing) – ทางบริษัทฯ
    จะใช้เครื่องมือและอุปกรณ์ที่มีศักยภาพในการตรวจสอบ พร้อมกับบุคลากร
    ที่พร้อมให้บริการด้วยคุณภาพระดับมาตรฐานสากล

-   การประเมินผล และรายงาน (Evaluating / Reporting) –
    ภายหลังจากที่กระบวนการตรวจสอบได้เสร็จสิ้นลง
    ทางทีมงานจะดำเนินการประเมินผลและจัดทำรายงานการตรวจสอบตามมาตรฐานที่ได้รับการยอมรับโดยทั่วไป

-   ด้านบัญชี (Accounting) – ขั้นตอนสุดท้าย
    ภายหลังจากที่การตรวจสอบและประเมินผลการตรวจสอบได้เสร็จสิ้นลง ทางบริษัทฯ จะจัดส่ง
    Invoice ให้กับลูกค้าต่อไป

    2.  สัญญาสำคัญที่เกี่ยวข้องในการดำเนินธุรกิจ

1. บันทึกความเข้าใจ ที่เกี่ยวข้องกับการให้ความร่วมมือ และการสนับสนุนในการดำเนินธุรกิจ

บันทึกความเข้าใจที่ 1

คู่สัญญา : บริษัท โอ.ไอ.เอส. อินเตอร์เนชั่นแนล จำกัด

วันที่ลงนาม : 8 มิถุนายน 2543

สาระสำคัญของบันทึกความเข้าใจ : ทั้งสองฝ่ายตกลงจะร่วมมือกันในการประมูล
และดำเนินการโครงการต่าง ๆ
ทั้งนี้ลักษณะความสัมพันธ์ของคู่สัญญาจะแปรผันไปตามลักษณะของโครงการและความต้องการของลูกค้า

: โครงการที่ทำ คือ การให้บริการตรวจสอบและทดสอบทางด้าน NDT
และการตรวจสอบระบบท่อลำเลียง โดยใช้วิธี Radiographic Testing
ทั้งนี้คู่สัญญาสามารถให้บริการวิธีอื่นด้าน NDT แก่ลูกค้าได้ในเรื่องที่ตนมีความเชี่ยวชาญ

: ขอบเขตการทำงานร่วมกัน คือ ภายในพื้นที่ประเทศไทย

: ทั้งสองฝ่ายตกลงที่จะจัดบุคลากรและอุปกรณ์ให้กันและกัน
รวมถึงร่วมกันทำโครงการที่อีกฝ่ายหนึ่งเป็นผู้ดำเนินการ
ภายใต้ข้อตกลงทางการค้าที่ทำระหว่างกันในแต่ละโครงการ

ค่าตอบแทนในการให้ความร่วมมือ : ไม่มี

ระยะเวลาสิ้นสุดของบันทึกความเข้าใจ : เมื่อมีฝ่ายใดฝ่ายหนึ่งบอกเลิกบันทึกความเข้าใจ
ทั้งนี้จะต้องแจ้งให้ทราบล่วงหน้าเป็นเวลาอย่างน้อย 30 วัน ว่าจะไม่ขอต่ออายุสัญญาอีก

บันทึกความเข้าใจที่ 2

คู่สัญญา : Korea Inspection & Engineering Co.,Ltd.

วันที่ลงนาม : ตั้งแต่ปี พ.ศ. 2534

สาระสำคัญของบันทึกความเข้าใจ :
ทั้งสองฝ่ายตกลงจะให้ความร่วมมือซึ่งกันและกันสำหรับการให้บริการตรวจสอบและทดสอบทางด้าน
NDT

: ทั้งสองฝ่ายตกลงที่จะร่วมมือกันปฏิบัติงานทางด้านการตรวจสอบและทดสอบทางด้าน NDT
สำหรับโครงการที่ดำเนินงานทั้งในประเทศไทยและในต่างประเทศ

:
ทั้งสองฝ่ายตกลงที่จะให้ความร่วมมือกันในระยะยาวสำหรับการร่วมกันวิจัยและพัฒนาเทคโนโลยีในด้านการตรวจสอบและทดสอบทางด้าน
NDT และการประเมินผลกระบวนการที่เกี่ยวข้องกับการบำรุงรักษาให้กับโครงการที่เข้าไปปฏิบัติงาน

ค่าตอบแทนในการให้ความร่วมมือ : ไม่มี

ระยะเวลาสิ้นสุดของบันทึกความเข้าใจ : ไม่มีระบุ

บันทึกข้อตกลงความร่วมมืองานทดสอบโดยไม่ทำลาย (Nondestructive Testing)

คู่สัญญา : ฝ่ายก่อสร้างพลังความร้อน การไฟฟ้าฝ่ายผลิตแห่งประเทศไทย

วันที่ลงนาม : 16 ธันวาคม 2547

สาระสำคัญของบันทึกข้อตกลง :
ทั้งสองฝ่ายจะให้ความร่วมมือในการเข้าประมูลงานในโครงการที่เหมาะสม
ด้วยการวิเคราะห์และตัดสินใจร่วมกันทั้งสองฝ่าย
โดยยึดถือความเหมาะสมทั้งทางสถานภาพและความพร้อม
เพื่อให้สอดคล้องกับความต้องการของผู้ใช้บริการ (ลูกค้า) ในลักษณะโครงการต่อโครงการ และอื่น
ๆ

: ขอบเขตของความร่วมมือจะครอบคลุมเฉพาะในประเทศไทยเท่านั้น
ในกรณีที่จะต้องเกี่ยวข้องกับต่างประเทศ ทั้งสองฝ่ายจะต้องมีการพิจารณาเห็นชอบร่วมกันเป็นกรณีไป

: ทั้งสองฝ่ายจะจัดหาบุคลากรและเครื่องมือในการทำงานให้แก่อีกฝ่ายหนึ่ง
ตามที่ได้ตกลงกันเป็นสัญญาในแต่ละโครงการ
รวมถึงร่วมกันให้ความช่วยเหลือทางเทคนิคทางวิชาการ ใบอนุญาตต่าง ๆ
ที่จะต้องใช้ในโครงการที่ตกลงกัน

ค่าตอบแทนในการให้ความร่วมมือ : ไม่มี

ระยะเวลาสิ้นสุดของบันทึกความเข้าใจ :
ข้อตกลงร่วมมือกันเริ่มต้นตั้งแต่วันที่ลงลายมือชื่อทั้งสองฝ่าย และมีกำหนดระยะเวลา 1 ปี
และจะดำเนินข้อตกลงนี้ต่อไปโดยอัตโนมัติ เว้นแต่จะได้รับแจ้งการยกเลิกข้อตกลงจากอีกฝ่ายหนึ่ง

บันทึกข้อตกลงความร่วมมือโครงการสนับสนุนพัฒนางานวิจัยและเทคโนโลยีใหม่

คู่สัญญา : มหาวิทยาลัยเทคโนโลยีพระจอมเกล้าธนบุรี

วันที่ลงนาม : 10 มกราคม 2551

สาระสำคัญของบันทึกข้อตกลง :
ทั้งสองฝ่ายจะร่วมมือสนับสนุนโครงการพัฒนางานวิจัยและเทคโนโลยีใหม่ด้านการทดสอบโดยไม่ทำลาย
เพื่อใช้ให้เกิดประโยชน์สูงสุดในภาคอุตสาหกรรม โดยการเห็นชอบในการทำโครงการร่วมกัน

: ความร่วมมือในการจัดอบรม สัมมนา ให้ความรู้กับภาคอุตสาหกรรม
และแลกเปลี่ยนข้อมูลทางด้านวิชาการ

: ความร่วมมือด้านการพัฒนาบุคลากร และเครื่องมือ อุปกรณ์ด้าน NDT

ค่าตอบแทนในการให้ความร่วมมือ : ไม่มี

ระยะเวลาสิ้นสุดของบันทึกความเข้าใจ : บันทึกความเข้าใจนี้มีกำหนดเวลา 3 (สาม) ปี
นับตั้งแต่วันที่ได้ลงนามในบันทึกความเข้าใจทั้งสองฝ่ายครบถ้วน

บันทึกข้อตกลงความร่วมมือทางวิชาการ

คู่สัญญา : มหาวิทยาลัยเชียงใหม่

สาระสำคัญของบันทึกข้อตกลง : บันทึกข้อตกลงฯ
มีวัตถุประสงค์เพื่อส่งเสริมความร่วมมือด้านการทำวิจัย ฝึกอบรม อาจารย์และนักศึกษา สหกิจศึกษา
และบริการวิชาการร่วมกัน
โดยทั้งสองฝ่ายจะมีบทบาทหน้าที่ในการบริหารงานและจัดการงบประมาณของกิจกรรมความร่วมมือต่างๆ
ตามที่จะตกลงและเห็นชอบร่วมกัน โดยจะจัดทำเป็นโครงการ
ที่ระบุรายละเอียดของการทำงานร่วมกัน

: ข้อตกลงได้ระบุเกี่ยวกับการบริหารจัดการ
และการใช้ประโยชน์ในผลงานหรือทรัพย์สินทางปัญญาที่เกิดขึ้นภายใต้ข้อตกลง
รวมถึงการเก็บรักษาข้อมูลอันเป็นความลับ โดยการดำเนินงานใดๆ
จะอยู่บนพื้นฐานของความเห็นชอบและผลประโยชน์ที่เท่าเทียมกัน

ค่าตอบแทนในการให้ความร่วมมือ : ไม่มี

ระยะเวลาสิ้นสุดของบันทึกความเข้าใจ : บันทึกความเข้าใจนี้มีกำหนดเวลา 3 (สาม) ปี
นับตั้งแต่วันที่ได้ลงนามในบันทึกความเข้าใจทั้งสองฝ่ายครบถ้วน

3.5 ผลกระทบต่อสิ่งแวดล้อม

บริษัทฯ มีนโยบายให้พนักงานทุกคนมีจิตสำนึกและให้ความสำคัญต่อสิ่งแวดล้อม
โดยการให้ความร่วมมือกับหน่วยงานทั้งภายใน และหน่วยงานภายนอกองค์กร อาทิเช่น
สำนักงานปรมาณูเพื่อสันติ ในการป้องกัน ติดตาม
และตรวจสอบเกี่ยวกับการจัดการด้านสิ่งแวดล้อมของบริษัทฯ เพื่อไม่ให้เกิดปัญหาต่าง ๆ
อันเนื่องมาจากการปฏิบัติงาน โดยการจัดให้มีเจ้าหน้าที่ประจำในแต่ละโครงการฯ
ทำหน้าที่ดูแลในด้านความปลอดภัย รวมถึงผลกระทบต่อสิ่งแวดล้อมต่าง ๆ
โดยมีการตรวจสอบและควบคุมขั้นตอนต่าง ๆ
เพื่อจัดการของเสียและเศษวัสดุที่เหลือจากการให้บริการ
เพื่อมิให้เกิดผลเสียด้านมลภาวะกระทบต่อสิ่งแวดล้อม
ซึ่งในส่วนของเสียและเศษวัสดุที่เหลือจากการให้บริการ อาทิเช่น กากกัมมันตภาพรังสี
สเปรย์กระป๋องผงแม่เหล็ก เหล่านี้ ทางบริษัทฯ จะต้องส่งคืนให้กับตัวแทนจำหน่ายที่ทางบริษัทฯ
สั่งซื้อสินค้า เพื่อดำเนินการต่อไป โดยส่วนของกากกัมมันตภาพรังสี
ทางตัวแทนจำหน่ายจะต้องส่งคืนผู้ผลิตในต่างประเทศ ส่วนสเปรย์กระป๋อง
ทางตัวแทนจำหน่ายจะส่งให้กับบริษัทที่ได้รับอนุญาตในการจัดการของเสียมีพิษอย่างเป็นทางการ
เพื่อดำเนินการกำจัดตามวิธีที่ถูกต้องต่อไป อย่างไรก็ตามตลอดระยะเวลาการดำเนินธุรกิจที่ผ่านมา
บริษัทฯ ไม่เคยประสบปัญหาการเกิดข้อพิพาททางด้านสิ่งแวดล้อม หรือเคยถูกร้องเรียนแต่อย่างใด

ในขณะนี้ บริษัทฯ กำลังดำเนินการขอรับรองระบบงานตามมาตรฐาน ISO 17020
จากกระทรวงอุตสาหกรรม

สำหรับการรับรองระบบงานของหน่วยตรวจ เพื่อเป็นการประกันคุณภาพในการให้บริการงานตรวจ
และการส่งผลกระทบ

ต่อสิ่งแวดล้อม ทั้งนี้บริษัทฯ
ไม่เคยมีข้อพิพาทหรือถูกฟ้องร้องเกี่ยวกับการสร้างผลกระทบต่อสภาวะแวดล้อมแต่อย่างใด

ตลอดระยะเวลาที่ผ่านมา บริษัทฯ ได้ยึดมั่นในปฏิญญาและนโยบายด้านสุขอนามัย ความปลอดภัย
และสภาพแวดล้อม มาโดยตลอด ซึ่งมีรายละเอียด ดังนี้

ปฏิญญา

-   ปฏิบัติงานโดยคำนึงถึงจรรยาบรรณและจริยธรรมในวิชาชีพ
    มีระบบป้องกันอันตรายในการทำงานให้กับพนักงานและสาธารณชนที่เกี่ยวข้องเพื่อความปลอดภัยและถูกสุขอนามัย

-   ให้ความร่วมมือกับทุกหน่วยงานที่ส่งเสริมและสร้างสรรค์ให้เกิดสภาพแวดล้อมที่ดีและปลอดภัยในการทำงาน

-   ยึดมั่นและให้ความรับผิดชอบต่อสังคม และอนุรักษ์สิ่งแวดล้อมที่ดี

-   ในการทำงานจะต้องเคารพกฎเกณฑ์ข้อบังคับและวัฒนธรรมของท้องถิ่นนั้น ๆ
    และองค์กรของรัฐอย่างเคร่งครัด

-   ส่งเสริมพนักงานให้มีความรู้และความสำนึกถึงเรื่องความปลอดภัย
    อาชีวอนามัยและสภาพแวดล้อมในการทำงาน
    โดยให้พนักงานทุกคนมีส่วนร่วมในการเสนอแนะความคิดเห็นเพื่อพัฒนาในเรื่องนี้

นโยบาย

-   ปฏิบัติงานโดยให้ความร่วมมือกับทุกหน่วยงานที่เกี่ยวข้อง เพื่อให้เป็นไปตามที่กฎหมายกำหนด

-   คณะบริหารความปลอดภัยจะต้องรับผิดชอบดูแลความปลอดภัย อาชีวอนามัย
    และสภาพแวดล้อมในการทำงานของพนักงานในทุกระดับเพื่อให้เป็นไปตามนโยบายของบริษัทฯ
    และกฎเกณฑ์ความปลอดภัย อาชีวอนามัยและสภาพแวดล้อม ซึ่งกำหนดโดยผู้ว่าจ้างด้วย

-   จัดทำเอกสารวิธีการทำงาน จัดหาข้อมูลด้านเทคนิคในขอบเขตที่เหมาะสม
    เพื่อป้องกันและปกป้องความเสียหายอันอาจเกิดต่อทรัพยากร บุคคล และสภาพแวดล้อม

-   ส่งเสริมพนักงานให้มีความรู้ด้านความปลอดภัย และให้มีความคุ้นเคยกับวิธีการทำงาน
    นโยบายและกฎข้อบังคับเกี่ยวกับความปลอดภัยโดยการจัดการประชุม การอบรม
    และแนะนำเรื่องความปลอดภัย ให้กับพนักงานอย่างสม่ำเสมอและต่อเนื่อง

    6.  งานที่ยังไม่ได้ส่งมอบ

  - ไม่มี -

7.  การมีส่วนร่วมต่อสังคม และความมั่นคงของประเทศ

-   กองทุนการศึกษาแก่เยาวชน และการสนับสนุนกิจกรรมที่เป็นการเสริมสร้างคุณธรรม

-   สนับสนุนโครงการวิจัยและพัฒนาเครื่องมือและอุปกรณ์ เพื่อลดการนำเข้าและประหยัด

  เงินตราต่างประเทศ อีกทั้งเป็นโอกาสให้บุคลากรไทยได้มีโอกาสเรียนรู้ และมีทักษะในการ

  ประดิษฐ์คิดค้นต่อไปในอนาคต

-   ความร่วมมือต่อภาครัฐและองค์กรอื่นๆ โดยมีส่วนร่วมเสริมสร้างมาตรการต่างๆ เพื่อความ

  ปลอดภัยในชีวิต ทรัพย์สิน และสิ่งแวดล้อมภายในประเทศ